cyanic-selkie/wikianc huggingface dataset:
པཎ་ཆེན་སྐུ་ཕྲེང་བཅུ་པ་ཆོས་ཀྱི་རྒྱལ་མཚན།
པཎ་ཆེན་རིན་པོ་ཆེ་མཆོག་གི་བཀའ་དྲིན་བསམ་ཞིང་ཐུགས་སྐྱོ་གདུང་དྲག་པོས་མནར་ཚུལ།
རང་རེའི་དགོན་པ་འདི་ལ་མཚོན་ན་ཚོགས་ཆེན་འདུ་ཁང་བཞེངས་བྱེད་ཀྱི་གསེར་ཁོང་གིས་ང་ཁ་སྔོན་ཡར་ཐོན་དུས་ནས་བཟུང་བཤད་ནས་སྟེར་རྒྱུ་ཐག་བཅད་ཡོད། སྤྱིར་ངེད་ཚོས་གསེར་སྤྱི་རྒྱ་བདུན་ཅུ་རྒྱ་མ་བརྒྱ་དང་བཞི་ཅུ་ཡར་གོང་རིམ་ལ་སློང་ཡོད་པ་ལས་གསེར་སྤྱི་རྒྱ་སུམ་ཅུ་མ་གཏོགས་མི་སྟེར་ཞེས་ཐབས་མེད་པ་ལ། པཎ་ཆེན་རིན་པོ་ཆེ་ཁོང་གིས་བར་བརྒྱབ་ནས་སྤྱི་རྒྱ་ལྔ་བཅུ་རྒྱ་མ་བརྒྱ་ངེས་པར་དུ་སྟེར་དགོས་ཞེས་ཐག་བཅད་པ་དང་། འཕྲོ་ནས་མ་འདང་ན་ཡང་སྐྱར་སློང་ཞེས་ཐུགས་ཁུར་ཆེ་བཞེས་ཀྱིས་ཕར་མ་ཞུས་པར་ཚུར་གསུངས་བྱུང་བ་དང་། ཁོང་ལ་དཔལ་བཀྲ་ཤིས་ལྷུན་པོ་དང་བཀྲ་ཤིས་འཁྱིལ་བ་གཉིས་ལ་ཁྱད་མེད་གཅིག་ཡིན་ཞེས་ཀུན་མཁྱེན་འཇིགས་མེད་དབང་པོ་དང་པཎ་ཆེན་དཔལ་ལྡན་ཡེ་ཤེས་ཀྱི་རིང་ནས་རྣམ་པ་གཉིས་སྐུ་ཕྲེང་རིམ་བྱོན་ལ་བླ་མ་དང་སློབ་མ་བྱས་ནས་དམ་ཚིག་ལ་སེར་ཁ་མ་བྱུང་སྟབས་གྲྭ་ཚང་འདི་ལའང་ཐུགས་ཁུར་དེ་འདྲ་ཆེ་བཞེས་གནང་གི་ཡོད་པ་རེད། དེ་དག་ལ་བསམ་ན་ཀུན་མཁྱེན་རིན་པོ་ཆེ་ངེད་དཔོན་གཡོག་གཉིས་ཀྱི་སེམས་ཧ་ཅང་སྐྱོ་བ་འདུག ཡིན་ནའང་འཇིག་རྟེན་གྱི་བྱ་བ་ཟེར་བ་སེམས་ཇི་ལྟར་ཕམ་རུང་ཕན་པ་མི་འདུག ཐུན་མོང་སྣང་ཚོད་ལ་ཁོང་གིས་ཞིང་འདིའི་གདུལ་བྱ་གནས་སྐབས་སུ་རྫོགས་པའི་ཚུལ་བསྟན་ན། དག་པའི་ཞིང་ཁམས་རྣམས་སུ་ཕེབས་ནས་ཕྱིར་སྤྲུལ་སྐུ་མྱུར་ཏུ་འབྱོན་རྒྱུ་རེད་བསམ་ནས་རང་གིས་རང་ལ་སེམས་གསོ་བྱེད་རྒྱུ་ལས་གཞན་ཐབས་ཅི་ཡང་མི་འདུག ཀུན་མཁྱེན་རིན་པོ་ཆེ་ཚང་གི་སྐུ་གཟུགས་མི་བདེ་རྒྱུ་མེད་མོད། ཡིན་ཡང་བསྙུང་རྒྱུ་རེ་ཡོད་པས། ངས་ཁོང་ལ་ཁྱེད་ཀྱིས་ཐུགས་འགྱོད་ཆེན་པོ་མ་གནང་། ད་ཅི་ཡིན་རུང་ཐབས་ཀྱང་མི་འདུག ཁྱེད་ཀྱི་སྐུ་ཚེ་ཞབས་པད་བརྟན་རྒྱུ་གལ་ཆེ་ཞེས་ཞུས་ཤིང་། ངེད་དཔོན་གཡོག་གཉིས་ཀྱིས་གྲོས་བྱས་པ་ལ། ང་རང་གི་ཐད་ནས་སོང་ན་པཎ་ཆེན་རིན་པོ་ཆེ་ཁོང་གིས་དགོན་པ་འདི་ལ་ཐུགས་ཁུར་ཆེ་བཞེས་མ་གནང་གི་བསམ་པ་ཞིག་མེད་པ་དང་།  སྐུ་ཕྲེང་རིམ་བྱོན་གྱི་ཕན་ཚུན་བླ་སློབ་ཀྱི་འབྲེལ་བ་བསམ་ན་ཕྱོགས་གང་ཐད་ནས་བཀྲ་ཤིས་འཁྱིལ་བ་ཚང་གི་ཚབ་བྱས་ནས་ཡར་བཀྲ་ཤིས་ལྷུན་པོར་འགྲོ་དགོས་ཞེས་ཞུས་པ་ན། ཀུན་མཁྱེན་རིན་པོ་ཆེ་ཁོང་ནས་ཁྱེད་ལོ་ཚོད་ནམ་ཚོད་དང་ལྷག་ཏུ་ད་ཐེངས་ཡང་དཀའ་ལས་ཆེན་པོ་བྱུང་སོང་། ཁོང་གི་ཡང་སེམས་མི་བདེ་བས། ཁོང་ངེད་གཉིས་དང་དགོན་པ་གྲྭ་ཚང་གི་ཚབ་བྱས་ནས་ཡར་ཕེབས། ཁྱེད་ཕྱིར་སོང་ནས་གྲྭ་ཚང་ལ་སེམས་གསོ་དང་གདུང་མཆོད་སོགས་ཀྱི་བྱ་བ་ལ་བཀོད་པ་རེ་བྱོས་དང་བཀྲ་ཤིས་ལྷུན་པོ་ཚང་ལ་རྒྱུ་མཚན་ཁོང་གིས་བཤད་ཅེས་གསུངས་པ་ལྟར་ང་དེ་རིང་འདིར་ཡོང་བ་ཡིན།
གཞི་བདག་ཆེན་པོ་མགར་རྗེའི་གསོལ་མཆོད
གཞི་བདག་ཆེན་པོ་མགར་རྗེའི་གསོལ་མཆོད་བཞུགས་སོ༎
ཞི་རྒོལ་ཆེན་མོ།
བརྩེ་ཆེན་ཟླ་བ་དཀར་པོའི་འོད་ཞགས་ཀྱིས༎ ས་ཆེན་མུན་པའི་གཡུལ་ངོ་གཏོར་དང་ལྷན༎ ཞི་བདེ་དཔལ་གྱི་རྫོགས་ལྡན་གསར་པའི་མགྲོན༎ སྔུན་དུ་བསུ་བའི་མགོན་དེས་འགྲོ་འདི་སྐྱོངས༎ ཤར་ནུབ་གླིང་འདིའི་མི་ཡི་འཇིག་རྟེན་གྱི༎ གོ་ལ་ཟླུམ་པོར་འཁྱིལ་བའི་གྲུ་ཟུར་ཞིག། ད་དུང་མུན་པའི་སྨག་ཏུ་འཚང་བའི་གསེབ༎ དྲག་སྤྱོད་མཚོན་ཆར་འབབ་པའི་སྐྱོ་གར་རིང༌༎ སུ་དང་གང་གི་བསམ་པའི་ར་བ་ནང༌༎ བཙན་གྱིས་བརྫངས་ཀྱང་ཤོངས་པར་མི་ནུས་པའི༎ མི་སྤྱོད་ལས་འདས་དམྱལ་བའི་མནར་གཅོད་འདིས༎ བག་ཕེབས་རྨི་ལམ་དཀྲུགས་པ་སུ་ཡིས་འགོག། མདོ་དབུས་སྐོར་གསུམ་གྱིས་བསྡུས་པའི་བོད་མི་རིགས་ནི་ལོ་རྒྱུས་ཀྱི་རྒྱབ་ལྗོངས་གཏིང་ཟབ་ལྡན་པའི་རྒྱལ་ཁབ་ཅིག་ཡིན་ལ། ཆོས་རིག་གོམ་སྲོལ་དང་བཅས་པ་གཅིག་གྱུར་གྱི་རང་བཞིན་ལྡན་པའི་མི་རིགས་ཤིག་ཀྱང་ཡིན། འདས་པའི་ལོ་རབས་སྟོང་ཕྲག་དུ་མའི་སྔ་རོལ་ནས་བོད་རྒྱའི་དབྱེ་བ་ནི་ནམ་ཡང་སུབ་ཐབས་མེད་ལོ་རྒྱུས་ཀྱི་རང་བཞིན་ལྡན་པ་ཞིག་ཡིན་པར་མ་ཟད། བོད་རྒྱའི་བཙན་པོ་དང་གོང་མ་ཚོས། རྒྱ་རྒྱ་ཡུལ་ན་སྐྱིད་པ་དང༌། བོད་བོད་ཡུལ་ལ་སྐྱིད་པའི་རྩ་ཚིག་རྡོ་རིང་ལ་འཁོད་པའི་བདེན་དཔང་དན་རྟགས་སུས་ཀྱང་བསྙོན་ཐབས་མེད་པ་ཞིག་རེད། ཕྱི་ལོ་ ༡༩༥༩ ལོར་ས་གས་རི་ཉུལ་བ་ལྟ་བུའི་བོད་ཀྱི་འཕོ་འགྱུར་ཆེན་པོ་དེ་བྱུང་བའི་རྗེས་སུའང་ལུས་སྲོག་གྱི་འགྲོ་འགྲོན་གཏོང་ནས་བོད་དོན་བདེན་པ་རྩོད་མཁན་རྒྱལ་ཁབ་ཕྱི་ནང་གང་ས་ནས་ནམ་མཁའ་སྐར་ཚོགས་དང་ཆུ་ཁའི་བྱེ་མ་བཞིན་གཅིག་རྗེས་གཉིས་མཐུད་ཀྱིས་ཡོང་དང་ཡོང་བཞིན་པ་ནི། ཉི་ཤར་སྦར་མོས་ཁེབས་ཐབས་མེད་པའི་རང་བཞིན་དུ་ཆགས་པ་རེད།
སྤྱི་ཟླ་གསུམ་པའི་ཞི་རྒོལ།
ཕྱི་ལོ་ ༢༠༠༨ ཟླ་ ༣ ཚེས་ ༡༧ ཉིན་དར་རྒྱས་དགོན་གྱི་གྲྭ་བསྟན་འཛིན་རྣམ་རྒྱལ་ནས། དར་རྒྱས་ཡུལ་དགོན་གཉིས་ཀྱིས་རྒྱ་གཞུང་ལ་ཞི་རྒོལ་བྱེད་རྒྱུའི་འཆར་གཞི་ཡོད་ལུགས་འབྲེལ་ཡོད་ཁག་ལ་གློག་ཀླད་བརྒྱུད་འགྲེལ་བཤད་བྱས་པ་ཉེན་རྟོག་པས་ཤེས་རྟོགས་བྱུང་སྟེ། ཉིན་དེའི་ཕྱི་དྲོ་ཕྱག་ཚོད་ ༤ པའི་ཐོག་འཛིན་བཟུང་བྱས་ཏེ་ལོ་འཁོར་གཅིག་མ་ཟིན་ཙམ་གྱི་རིང་བཙོན་འོག་ཏུ་སྡུག་སྦྱོར་མནར་གཅོད་ཚད་མེད་མྱོང་དགོས་བྱུང་མཐར་ཉེས་རྡུང་སོགས་ཀྱི་རྐྱེན་ལས་གཟུགས་པོ་ནད་གཅོང་ཆགས་སྟབས། རྒྱ་གཞུང་ནས་འཆི་ཉེན་ལ་འགན་ལེན་མ་ཐུབ་པ་གློད་གྲོལ་ཐོབ་འདུག་པ་དང༌། དེ་རྗེས་ནང་མིས་ཁོང་ཁྲེན་ཏུའུ་སྨན་ཁང་ཞིག་ནང་སྨན་བཅོས་ཀྱིས་རྒྱ་སྒོར་ ༤༠༠༠༠། ལྷག་འགྲོ་གྲོན་བཏང་ནས་ད་སྐབས་ཏོག་ཙམ་དྲག་སྐྱེད་བྱུང་སྟེ་རང་ཁྱིམ་དུ་སྨན་བཅོས་བྱེད་བཞིན་ཡོད་འདུག། ཁོང་ནི་དར་རྒྱས་༼འདན་མ་ཁག༽གྲོང་ཚོ་ནས་ཕ་བུ་གཡང་དང༌། མ་བསོད་ནམས་ལྷ་མོ་གཉིས་སུ་ཕྱི་ལོ་ ༡༩༧༤ ལོར་སྐྱེས་ཤིང་ད་སྐབས་རང་ལོ་ ༣༥ ཡིན་འདུག།
ཕྱི་ལོ་ ༢༠༠༨ ཟླ་ ༣ ཚེས་ ༢༨ ཉིན་དཀར་མཛེས་རྡོག་ཐོག་དགོན་གྱི་གྲྭ་ཤེས་རབ་བཟང་པོ་ཡིས་ཕྱི་ཟླ་ ༣ ཟླ་དཀྱིལ་ཙམ་ལ་རོགས་ཤིག་དང་མཉམ་དུ་མི་ཉག་ལྷ་སྒང་དུ་ཡོད་པའི་ས་སྐྱའི་མཐོ་སློབ་ཐང་ག་ནང་བསྟན་སློབ་གླིང་གི་སྒོ་རྟགས་ཨང་ ༢༩ ནང་དུ་བོད་ཀྱི་རྒྱལ་དར་ཆེ་ཚད་༡༠༤cmx༩༤cmཅན་ཞིག་བྲིས་ཏེ་མི་ཉག་ལྷ་སྒང་ནས་ལམ་ཐག་ལེ་བར་ ༡༤༠ ཙམ་གྱི་སར་དཀར་མཛེས་ཁུལ་རྫོང་ཁག་བཅོ་བརྒྱད་ཀྱི་ལས་ཁུངས་ཨ་མ་ཡོད་སའི་ས་གནས་དར་རྩེ་མདོར་ཕྱིན་ནས་སྔ་དྲོ་ཕྱག་ཚོད་ ༡༡ ཙམ་ལ་རྫོང་ཆགས་ཡུལ་ཞིན་ཧྲི་ཆན་སྲང་ལམ་ཁོང་ལཱང་རྒྱ་ཁོག་ནས་ཞཱ་ཆའོ་ལམ་བར་མི་ཊར་ ༢༨༠ ཙམ་གྱི་སར་བོད་ཀྱི་རྒྱལ་དར་གནམ་ལ་འཕྱར་ཏེ་ཞི་རྒོལ་གྱིས་འབོད་ཚིག་འདྲ་མིན་སྒྲོག་བཞིན་ངོ་རྒོལ་བྱས་པར་བརྟེན། དྲག་ཆས་ཉེན་རྟོག་པ་དང་དམག་མིས་མི་སྤྱོད་ལས་འདས་པའི་བཅར་བརྡུང་འོག་འཛིན་བཟུང་གིས་དར་རྩེ་མདོའི་བཙོན་ཁང་སོགས་སུ་དུས་ཡུན་ཟླ་བ་བདུན་ཙམ་གྱི་རིང་བཀག་ཉར་བྱས་མཐར། ཕྱི་ཟླ་ ༡༠ ཚེས་ ༢༩ ཉིན་གྱི་ཞོགས་པ་ཚོུད་ ༩ ཙམ་ལ་སི་ཁྲོན་ཞིང་ཆེན་དཀར་མཛེས་ཁུལ་འབྲིང་རིམ་མི་དམངས་ཁྲིམས་ཁང་ནས་ཁྲིམས་ར་ཁྲིད་ཡོང་སྟེ་ཁོང་ལ་ད་ལྟ་ག་རེ་བསམ་གྱི་ཡོད་མེད་སོགས་ཀྱི་སྐོར་སྐད་ཆ་དྲིས་སྐབས་ཁོང་ནས། བྱབྱ ང་གྲྭ་པ་གྲྭ་རྐྱང་ཞིག་ཡིན། ཆུང་དུས་ནས་བཟུང་རྒྱལ་བ་རིན་པོ་ཆེ་མ་གཏོགས་བསམ་རྒྱུ་མེད་ལ། ད་ལྟ་དང་མ་འོངས་པ་སོགས་དུས་ནམ་ཡང་འགྱུར་བ་མེད་ ཅེས་སོགས་བཤད་འདུག་པ་དང༌། དེ་རྗེས་ཕྱག་ཚོད་ ༡༢ ཐོག་ཏུ་ཁོང་ལ་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཉེས་ཁྲིམས་དོན་ཚན་ ༡༠༣ ནང་གསེས་ ༢ དང༌། དོན་ཚན་ ༥༦ ནང་ཚན་ ༡ ། དོན་ཚན་ ༥༥ ནང་ཚན་ ༡ བཅས་དང་འགལ་བའི་ཉེས་མིང་འོག་དུས་བཀག་བཙོན་འཇུག་ལོ་ ༦ དང༌། ཆབ་སྲིད་ཁེ་དབང་ལོ་ ༣ འཕྲོག་རྒྱུའི་བཅད་ཁྲ་ཁྱབ་བསྒྲགས་བྱས་ཏེ་བཙོན་འོག་ཏུ་གནས་མུས་ཡིན་འདུག། ཁོང་ནི་དཀར་མཛེས་ཀཿབྲག་ཤང༌། ཁུ་ཡུག་ནང་གྲོང་སྡེ་ནས་ཕ་ཚེ་འདས་བཀྲིས་ཚེ་རིང་དང༌། མ་བུ་མོ་ཕུན་ཚོགས་གཉིས་སུ་ཕྱི་ལོ་ ༡༩༨༣ ལོར་སྐྱེས་ཤིང་ད་སྐབས་རང་ལོ་ ༢༦ ཡིན་འདུག།
ཕྱི་ལོ་ ༢༠༠༨ ཟླ་བ་ ༤ པའི་ནང་ཟླ་བ་གཅིག་གི་རིང་ཞི་རྒོལ་ཐེངས་ ༢༩ བྱས་པ།
ཕྱི་ལོ་ ༢༠༠༨ ཟླ་ ༤ ཚེས་ ༣ ཉིན་གྱི་ཉིན་རྒྱབ་ཕྱག་ཚོད་ ༢ ཡས་མས་ལ་རྒྱ་དམར་གྱི་སྟོང་འཁོར་དགོན་ནས་འཛིན་བཟུང་བྱས་པའི་སྟོང་འཁོར་དགོན་གྱི་དགེ་བཤེས་ཚུལ་ཁྲིམས་བསྟན་འཛིན་དང༌། མི་སྐྱ་ཚུལ་ཁྲིམས་ཕུན་ཚོགས་གཉིས་དཀར་མཛེས་རྫོང་དུ་ཁྲིད་སྐབས། རྦ་ལ་མདའ་གྲོང་ཚོ་བརྒྱུད་ནས་འགྲོ་དགོས་ཀྱི་ཡོད་སྟབས། གྲོང་མི་རྒན་གཞོན་ཚང་མ་ལམ་དཀྱུས་ཉར་ནས་བགྲོད་ལམ་བཀག་སྟེ་ཞི་རྒོལ་བྱས་རྐྱེན་གྱིས་དཀར་མཛེས་བཙོན་ཁང་དུ་འགྲོ་མ་ཐུབ་པ་ཤང་དུ་རང་འཇགས་ལོག་དགོས་བྱུང་ནས་བསོ་ཐོག་མདའ་ཤང་རང་དུ་ཉིན་ ༡༥ ཙམ་གྱི་རིང་བཀག་ཉར་བྱས་རྗེས་གློད་གྲོལ་ཐོབ་ཡོད་འདུག ༡༽ དགེ་བཤེས་ཚུལ་ཁྲིམས་བསྟན་འཛིན་ནི། སྟོང་འཁོར་བསོ་ཐོག་མདའ་ཤང༌། རྦ་ལ་མདའ་གྲོང་ཚོ་ནས་རྨོ་བ་ཚང་དུ་ཕྱི་ལོ་ ༡༩༣༤ ལོ་སྐུ་འཁྲུངས་ཤིང་ད་སྐབས་རང་ལོ་ ༧༥ ཡིན་འདུག་པ་དང༌། ཁོང་གིས་རྒྱ་དམར་ནས་གྲྭ་ཤག་སོགས་བསྔོག་བཤེར་གྱིས་ྋགོང་ས་མཆོག་གི་སྐུ་པར་སོགས་མར་ཕབ་སྐབས་བཀག་སྡོམ་བྱས་པར་བརྟེན། འཛིན་བཟུང་བྱས་ནས་ཉིན་ ༡༥ ཙམ་གྱི་རིང་དཀའ་སྡུག་ཚད་མེད་མྱོང་དགོས་བྱུང་ཡོད་འདུག ༢༽ ཚུལ་ཁྲིམས་ཕུན་ཚོགས་ནི། སྟོང་འཁོར་ཟླ་ཁོག་བསོ་ཐོག་མདའ་ཤང༌། བསོ་ཐོག་མདའ་གྲོང་དུ་ཕ་ཚེ་ལས་འདས་པ་ཞིག་དང༌། མ་ཚེ་འདས་ཡེ་ཤེས་སྒྲོན་མ་གཉིས་སུ་ཕྱི་ལོ་ ༡༩༨༢ ལོར་སྐྱེས་ཤིང་ད་སྐབས་རང་ལོ་ ༢༧ ཡིན་པ་དང༌། གོང་གསལ་བཞིན་བསྔོག་བཤེར་སྐབས་བསྙད་འདོགས་འདྲ་མིན་གྱིས་འཛིན་བཟུང་བྱས་རྗེས་དུས་ཡུན་གང་ཙམ་རིང་བཙོན་དུ་བཀག་ཉར་བྱས་ནས་གློད་གྲོལ་ཐོབ་ཡོད་ཚོད་འདུག་ཀྱང་ཞིབ་ཕྲའི་གློད་གྲོལ་ཐོབ་དུས་སོགས་གསལ་པོར་མ་བྱུང༌། སྟོང་འཁོར་ཞི་རྒོལ་ཆེན་མོ་ནས་བཟུང་སྟོང་འཁོར་ཁུལ་དུ་གཤམ་གསལ་དམག་སྒར་ཆེ་ཆུང་ཁག་བདུན་ཙམ་བརྒྱབས་ནས་ཟླ་བ་ལྔ་དྲུག་ཙམ་གྱི་རིང་དུ་ཡུལ་མི་རྣམས་རང་དབང་གི་ཕར་ཚུར་འགྲོ་བསྐྱོད་བྱེད་མ་བཅུག་པར་བཀག་སྡོམ་ཤུགས་ཆེར་བྱས་པ་དང༌། གལ་ཏེ་འགྲོ་དགོས་བྱུང་ཚེ་གྲོང་པའི་འགོ་འཛིན་བརྒྱུད་དེ་རྒྱ་གཞུང་ལས་ཁུངས་ནས་ཆོག་མཆན་ཞུ་དགོས་པ་སོགས་ཧ་ཅང་གི་དམ་བསྒྲགས་ཆེན་པོ་བྱས་ཡོད་འདུག་ལ། ཉེ་བའི་ཆར་ཡང་སློབ་གྲྭའི་ནང་གི་དམག་སྒར་དང༌། འབྲུ་རིགས་ཁང་ནང་དུ་ཡོད་པའི་དམག་སྒར་གཉིས་སུ་དམག་མི་ཕོན་ཆེན་གཏན་སྡོད་བྱེད་ཀྱིན་ཡོད་པར་མ་ཚད་ཤང་ནང་དུའང་དམག་མི་མང་པོ་གཏན་སྡོད་བྱས་ཏེ་ཉིན་ལྟར་དགོན་པའི་ནང་རྒྱང་ཤེལ་བརྒྱབས་ཏེ་བྱ་ར་བྱེད་བཞིན་ཡོད་པ་དང༌། དགོན་པའི་ཉེ་འགྲམ་དང་ལས་ཁུངས་ཕྱོགས་ཀྱི་བགྲོད་ལམ་གྱི་ཟུར་སོགས་ལ་གསང་བའི་པར་ལེན་འཕྲུལ་ཆས་གཉིས་གསུམ་ཞིག་བཙུགས་ནས་རྟོག་ཞིབ་བྱེད་བཞིན་ཡོད་འདུག
ཕྱི་ལོ་ ༢༠༠༨ ཟླ་ ༤ ཚེས་ ༡༩ ཉིན་དཀར་མཛེས་ཤེས་རབ་དབྱངས་མཚོ་སྨྱོན་པ་ལྟ་བུ་གྱུར་ནས་ནད་གཞི་ཞིག་ཕོག་སྟེ་འདས་གྲོངས་སུ་ཕྱིན་འདུག་པ་དང༌། ཁོང་དེ་སྔར་ཕྱི་ལོ་ ༢༠༠༨ ཟླ་ ༣ ཚེས་ ༢༨ ཉིན་ཁོང་གི་བཟའ་ཟླ་གུ་རུ་རྡོ་རྗེ་ལ་རྒྱ་གཞུང་ནས་ཉེས་འཛུགས་འདྲ་མིན་བྱས་ཏེ་འཛིན་བཟུང་བྱེད་སྐབས་དྲན་པ་འཐོར་ནས་ས་ལ་རིལ་བ་ནས་བཟུང་དྲག་སྐྱེད་མ་བྱུང་བར་ན་ཚ་ཇེ་སྡུག་ཏུ་ཕྱིན་འདུག་པ་དང༌། དེ་རྗེས་རྫོང་གི་འབྲེལ་ཡོད་ཚན་པར་གུ་རུ་རྡོ་རྗེར་ཐེངས་གཅིག་ཐུག་འཕྲད་ཡོང་བའི་རེ་བ་ཐེངས་མང་བཏོན་ཀྱང་ཐུག་འཕྲད་བྱེད་མ་བཅུག་པར་མཐར་བློ་ཕམ་ཚད་མེད་ངང་འདས་གྲོངས་སུ་ཕྱིན་ཡོད་འདུག་ལ། མོ་ནི་དཀར་མཛེས་ཀཿབྲག་ཤང༌། གྲུ་ཁང་སྟེང་གྲོང་ཚོ་ནས་ཕ་རྡོ་རྗེ་མཁའ་འགྲོ་དང༌། མ་བྱམས་པ་ཆོས་མཚོ་གཉིས་སུ་ཕྱི་ལོ་ ༡༩༦༦ ལོར་སྐྱེས་ཤིང་འདས་གྲོངས་སྐབས་རང་ལོ་ ༤༣ ཡིན་འདུག་ཅིང༌། ད་ཆར་ཕྲུ་གུ་ཆུང་ཆུང་གཉིས་ཡ་ང་བའི་ངང་དུ་ལུས་ཤིང༌། གནས་ཚུལ་འདི་འདྲ་བའི་རྐྱེན་ལས་རྒྱ་གཞུང་ནས་བོད་མི་མང་ལ་སེམས་ཀྱི་རྨ་ཁ་གསོ་མི་ནུས་པའི་བག་ཆགས་གྲངས་ལས་འདས་པ་བཞག་ཡོད་དོ།
ཕྱི་ལོ་ ༢༠༠༨ ཟླ་ ༤ ཚེས་ ༢༤ ཉིན་སྟོང་འཁོར་ཉ་ཁྲི་གྲོང་ནས་ཉ་ཁྲི་ཚང་གི་པདྨ་རྣམ་རྒྱལ་ལ་རྒྱ་གཞུང་ནས་ཉེ་སྔོན་ ༢༠༠༨ ཕྱི་ཟླ་ ༤ ཚེས་ ༣ ཉིན་གྱི་སྟོང་འཁོར་ཞི་རྒོལ་ཆེན་མོ་བའི་གཙོ་གྲས་ཡིན་པར་བསྙད་འདོགས་བྱས་ཏེ་རང་ཁྱིམ་ནས་འཛིན་བཟུང་བྱས་པ་ནས། ཕྱི་ལོ་ ༢༠༠༩ ཟླ་ ༨ ཚེས་ ༢༤ ཉིན་བར་ལོ་གཅིག་དང་ཕྱེད་ལྷག་ཙམ་གྱི་རིང་བཙོན་འོག་ཏུ་སྡུག་སྦྱོར་ཚད་མེད་མྱོང་དགོས་བྱུང་ཡོད་འདུག་པ་དང༌། ཁོང་ནི་སྟོང་འཁོར་ཟླ་ཁོག་བསོ་ཐོག་མདའ་ཤང༌། འབྲུ་ཡག་གྲོང་དུ་ཕ་ཚེ་འདས་དཔལ་ཆེན་དང༌། མ་རིན་ཆེན་ལྷ་མོ་གཉིས་སུ་ཕྱི་ལོ་ ༡༩༦༥ ལོར་སྐྱེས་ཤིང་ད་སྐབས་རང་ལོ་ ༤༤ ཡིན་འདུག་ལ་ཕྱིས་སུ་ཉ་ཁྲི་གྲོང་དུ་མག་པ་ཡོང་བ་ཞིག་ཡིན་འདུག ཁོང་གི་ནང་མི་གཅིག་པའི་གྲྭ་ཡོན་ཏན་ལྷུན་གྲུབ་ཡང་སྟོང་འཁོར་ཞི་རྒོལ་ཆེན་མོའི་ནང་མཉམ་ཞུགས་བྱས་རྐྱེན་ཕྱི་ཟླ་ ༤ ཚེས་ ༡༤ ཉིན་འཛིན་བཟུང་བྱས་ཏེ་ཟླ་ཤས་རྗེས་སུ་དུས་བཀག་བཙོན་འཇུག་གི་ཁྲིམས་ཐག་བཅད་ཡོད་འདུག
ཕྱི་ལོ་ ༢༠༠༨ ཟླ་ ༥ ཚེས་ ༧ ཉིན་རྒྱ་དམར་ནས་བཀག་སྡོམ་ཤུགས་ཆེན་འོག་སྟོང་འཁོར་དགོན་གྱི་ལོ་འཁོར་གཅིག་ནང་གི་གལ་གནད་ཆེ་བའི་བོད་ཟླ་ ༣ ཚེས་ ༡༣ ནས་ ༣༠ བར་ཉིན་བཅུ་བདུན་ཙམ་གྱི་རིང་ཚོགས་རྒྱུའི་སྒྲུབ་མཆོད་ཆེན་མོ། ཕྱི་ལོ་ ༡༧༩༢ ལོར་དབུ་ཚུགས་པ་ནས་བཟུང་རིག་གནས་གསར་བརྗེ་སྐབས་མ་གཏོགས། ལོ་ངོ་ཉིས་བརྒྱ་ལྷག་ཙམ་གྱི་རིང་ཆད་མྱོང་མེད་པའི་ལྕགས་མཁར་དང༌། གར་འཆམ། གཏོར་རྒྱག་སོགས་ཕྱག་སྲོལ་བཟང་པོ་ཡོད་པ་དེ་འཚོགས་མ་བཅུག་པ་མ་ཚད། བོད་ཟླ་ ༢ ཚེས་ ༡༡ ནས་ཟླ་བ་གཅིག་རིང་ཚོགས་རྒྱུའི་གདན་ས་ཁག་གི་ཕྱག་སྲོལ་དཔྱིད་ཆོས་ཆེན་མོ་ཡང་དུས་ཐོག་ཏུ་ཚོགས་མ་བཅུག་པར་ཟླ་བ་གཅིག་ལྷག་ཙམ་ཕྱིར་འགྱངས་བྱ་དགོས་བྱུང་བ་སོགས་ཀྱི་གནས་ཚུལ་བྱུང་ཡོད་འདུག
ཕྱི་ལོ་ ༢༠༠༨ ཟླ་ ༥ ཚེས་མ་ངེས་པ་ཞིག་ལ་སྟོང་འཁོར་སྙི་ཁོག་ཕོ་མདའ་ཤང་གི་རྒྱ་ནག་སྲིད་གཞུང་གི་ལས་ཁུངས་ཡོད་སའི་མདུན་དུ་མི་སྐྱ་རྡོ་རྗེ་ཚེ་རིང་ཟེར་བ་ཞིག་ཞི་རྒོལ་བྱེད་པར་འགྲོ་སྐབས་རྒྱ་དམར་ནས་འཛིན་བཟུང་བྱས་ཏེ་ཉེས་རྡུང་ཚད་མེད་བཏང་མཐར། དངུལ་ཆད་ཀྱི་ཉེས་པ་ལྕི་མོ་བཏང་སྟེ་སྙི་ཁོག་ཕོ་མདའ་ཤང་ནས་གློད་གྲོལ་ཐོབ་པའི་གནས་ཚུལ་བྱུང༌། ཁོང་ནི་སྟོང་འཁོར་སྙི་ཁོག་ཕོ་མདའ་ཤང༌། རྒྱ་མདའ་གྲོང་ཚོ་ནས་ཕ་བརྟན་པོ་དང༌། མ་ཚེ་མཚོ་གཉིས་སུ་ཕྱི་ལོ་ ༡༩༨༢ ལོར་སྐྱེས་ཤིང་ད་སྐབས་རང་ལོ་ ༢༦ ཡིན་འདུག སྐབས་དེར་རྒྱ་གཞུང་ནས་ངོ་རྒོལ་ཤུགས་ཆེན་ཡོང་བར་དོགས་ཏེ་ས་ཁུལ་གཞན་དང་གཅིག་མཚུངས་ཀྱིས་དྲག་ཆས་སྤྲས་པའི་དམག་མི་མང་པོ་དབོར་འདྲེན་བྱས་པ་དང༌། གྲོང་སྡེ་གང་སར་ཚོགས་འདུ་ཐེངས་མང་ཚོགས་ཏེ་ཡར་ལངས་བྱ་མཁན་དང༌། ཕྱི་ཕྱོགས་སུ་ཁ་པར་བརྒྱུད་དེ་གང་བྱུང་གི་འབྲེལ་བ་བྱེད་མཁན་བྱུང་ཚེ་ཁྲིམས་ཆད་ནན་པོ་གཅོད་རྒྱུ་ཡིན་ལུགས་སོགས་གསལ་བསྒྲགས་དང་སྦྱར་ཡིག་སོགས་འགྲེམས་སྤེལ་བྱས་པ་མ་ཟད། ཡུལ་མི་རྣམས་ཕན་ཚུན་འགྲིམ་འགྲུལ་བྱས་མ་བཅུག་པར་བཀག་སྡོམ་ཤུགས་ཆེར་བྱས་པ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༥ ཚེས་ ༢༠ ཉིན་གྱི་ཉིན་གུང་ཙམ་ལ་དཀར་མཛེས་རྩིས་ཚང་དགོན་གྱི་གྲྭ་བསྟན་འཛིན་དངོས་གྲུབ་དང༌། བློ་དབྱངས། གཉིས་ཀྱིས་དཀར་མཛེས་རྫོང་ཐོག་ཏུ་ བྱབྱ སྐུ་ཞབས་སྤང་རི་སྣ་རིན་པོ་ཆེ་མཆོག་གིས་དབུས་ཆབ་སྲིད་བཙོན་པ་རྣམས་གློད་གྲོལ་གཏོང་དགོས། ཞེས་སོགས་ཀྱི་འབོད་ཚིག་སྒྲོག་བཞིན་་ཞི་རྒོལ་བྱས་རྐྱེན་གྱིས་འཛིན་བཟུང་གིས་བཙོན་འཇུག་བྱས་ནས་མཐར། ཁོང་གཉིས་ཀར་དུས་བཀག་བཙོན་འཇུག་ལོ་ ༣ རེའི་ཁྲིམས་ཐག་བཅད་ཟིན་ཡོད་འདུག ༡༽ གྲྭ་བསྟན་འཛིན་དངོས་གྲུབ་ནི། དཀར་མཛེས་ལྷོ་པ་ཤང༌། ཕུག་ཡུལ་ནང་གྲོང་ཕ་རོལ་ཚང་གི་ཕ་ཟླ་བ་དོན་འགྲུབ་དང༌། མ་དཔལ་བདེ་སྐྱིད་གཉིས་སུ་ ༡༩༨༤ ལོར་སྐྱེས་ཤིང་ད་སྐབས་རང་ལོ་ ༢༥ ཡིན་འདུག་པ་དང༌། གོང་གསལ་བཞིན་དཀར་མཛེས་རྫོང་ཐོག་ཏུ་ཞི་རྒོལ་བྱས་རྐྱེན་གྱིས་འཛིན་བཟུང་བྱས་ནས། ཕྱི་ལོ་ ༢༠༠༨ ཟླ་ ༡༢ པའི་ནང་དཀར་མཛེས་ཁུལ་འབྲིང་རིམ་མི་དམངས་ཁྲིམས་ཁང་ནས་དུས་བཀག་བཙོན་འཇུག་ལོ་ ༣ གྱིས་ཁྲིམས་ཐག་བཅད་དེ་རྒྱ་ནག་ཁྲིན་ཏུའུ་༼མན་ཡཱང༽ཟེར་བའི་བཙོན་ཁང་ནང་དུ་བཀག་ཉར་བྱས་མུས་ཡིན་འདུག ༢༽ གྲྭ་བློ་དབྱངས་ནི། དཀར་མཛེས་ལྷོ་པ་ཤང༌། རྩག་ལེགས་གྲོང་ཚོ་ནས་ཕ་ཐུབ་བསྟན་དང༌། མ་ཚེ་རྒྱན་སྒྲོལ་མ་གཉིས་སུ་ཕྱི་ལོ་ ༡༩༨༨ ལོར་སྐྱེས་ཤིང་ད་སྐབས་རང་ལོ་ ༢༡ ཡིན་པ་དང༌། གོང་གསལ་བཞིན་དཀར་མཛེས་རྫོང་ཐོག་ཏུ་ཞི་རྒོལ་བྱས་རྐྱེན་གྱིས་འཛིན་བཟུང་བྱས་ནས་ཟླ་ཤས་རྗེས་དུས་བཀག་བཙོན་འཇུག་ལོ་ ༣ གྱིས་ཁྲིམས་ཐག་བཅད་དེ་རྒྱ་ནག་ཁྲིན་ཏུའུ་ཕྱོགས་ཀྱི་བཙོན་ཁང་ཞིག་གི་ནང་དུ་བཀག་ཉར་བྱས་མུས་ཡིན་འདུག
ཕྱི་ལོ་ ༢༠༠༨ ཟླ་ ༦ ཚེས་ ༡༥ ཉིན་སླར་ཡང་བོད་མི་ཞིག་ནས་དཀར་མཛེས་རྫོང་ཐོག་ཏུ་རྒྱ་གཞུང་ལ་ཞི་རྒོལ་བྱས་འདུག་རུང་ཁོང་གྲོང་སྡེ་གང་ནས་ཡིན་མིན་དང༌། འཛིན་བཟུང་བྱས་ཡོད་མེད་སོགས་ཀྱི་གནས་ཚུལ་གསལ་པོར་མ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༡༩ ཉིན་བེ་རི་དགོན་དུ་རྒྱ་གཞུང་ནས་རྒྱལ་གཅེས་རིང་ལུགས་ཀྱི་སློབ་གསོའི་ལས་འགུལ་སྤེལ་ཆེད་ལས་དོན་རུ་ཁག་ཡོང་སྐབས། དགེ་འདུན་པས་ངོ་རྒོལ་གྱི་རྣམ་འགྱུར་བསྟན་པར་བརྟེན་ལས་དོན་ལམ་ལྷོང་མ་ཡོང་བར་ཕྱིར་ལོག་བྱ་དགོས་བྱུང་པའི་གནས་ཚུལ་བྱུང༌།
ཕྱི་ལོ་ ༢༠༠༨ ཟླ་ ༦ ཚེས་ ༢༡ ཉིན་ཨོ་ལིམ་པིག་རྩེད་འགྲན་གྱི་དཔལ་འབར་བོད་ཀྱི་རྒྱལ་ས་ལྷ་སར་འཁུར་ཡོང་བ་དང་སྟབས་བསྟུན་དཀར་མཛེས་རྫོང་ཐོག་སོགས་སུ་ཧ་ཅང་གི་དམ་བསྒྲགས་ཆེ་མིན་ལ་མ་ལྟོས་པར་དཀར་མཛེས་ཁ་ཤུལ་གྲོང་ཚོ་ནས་དགྲ་འགུ་འམ་༼སངས་རྒྱས་བཀྲིས་༽ཟེར་བ་ཞིག་གིས་མགོ་ལ་རས་དཀར་པོའི་སྟེང་བོད་རང་བཙན་ཡིན་ཞེས་བྲིས་པ་དང༌། གདོང་གི་མཁུར་ཚོས་གཉིས་སུ་བོད་ཀྱི་རྒྱལ་དར་རེ་རེ་བྲིས་ཏེ་རྫོང་གི་ཁྲོམ་གཞུང་དུ་སྐད་འབོད་ཤུགས་ཆེན་བྱས་འདུག་པ་དང༌། ༡༽ རྒྱ་ནག་གཞུང་ནས་ྋགོང་ས་མཆོག་བོད་དུ་གདན་འདྲེན་ཞུ་དགོས། ༢༽ བོད་ནང་འགྲོ་བ་མིའི་ཐོབ་ཐང་ཚད་ལྡན་སྤྲོད་དགོས། ༣༽ བོད་ལ་རང་དབང་དགོས། ༤༽ བོད་ལ་དྲག་གནོན་བྱེད་མི་ཆོག ༥༽ བོད་ནང་ཡོད་པའི་རྒྱ་མིའི་དམག་མི་ཚང་མ་ཕྱིར་འཐེན་བྱེད་དགོས། ༦༽ དཀར་མཛེས་སུ་ཡོད་པའི་རྒྱ་མིའི་དམག་མི་ཚོས་བོད་མི་ཉེས་རྡུང་གཏང་བའི་ལག་ཆ་འདྲ་མིན་བེད་སྤྱོད་གཏོང་མི་ཆོག ༧༽ ཆབ་སྲིད་བཙོན་པ་གྲྭ་བཙུན་གཙོས་བོད་མི་ཡོད་ཚད་གློད་གྲོལ་གཏོང་དགོས། ༨༽ དཀར་མཛེས་སུ་ཡོད་པའི་དགོན་པ་ཁག་མང་པོ་ཞིག་གི་ནང་རྒྱ་གཞུང་གི་དམག་མིས་མཐའ་སྐོར་ཏེ་བསྡད་ཡོད་པ་དེ་ཚོ་ཕྱིར་འཐེན་བྱེད་དགོས་པ་མ་ཚད་ྋགོང་ས་མཆོག་དང་བོད་གཞུང་ལ་སྐྱོན་བརྗོད་བྱེད་མི་ཆོག ༩༽ བོད་ནང་ཨོ་ལིམ་ཕིག་གི་དཔལ་འབར་སྐོར་བསྐྱོད་བྱེད་མི་ཆོག་པ་མ་ཟད་བོད་ཀྱི་བདག་པོ་བོད་མི་ཡིན། ཞེས་སོགས་ཀྱི་ནང་དོན་འཁོད་བའི་ཆ་རྐྱེན་དོན་ཚན་ ༩ ཅན་གྱི་ཡིག་ཆ་འབོར་ཆེན་འགྲེམས་གཏོར་བྱས་ཏེ་ཞི་རྒོལ་ཤུགས་ཆེན་བྱས་སྐབས། དྲག་ཆས་ཉེན་རྟོག་པ་མང་པོ་ཞིག་གིས་ཁོང་གི་རྐང་ལག་བཞི་བསྡམས་བཀྱིག་གིས་རླངས་འཁོར་ནང་བླུགས་ཏེ་ཁྱེར་ཕྱིན་པ་དང༌། དེ་རྗེས་ཕྱི་ལོ་ ༢༠༠༩ ཟླ་ ༤ ཚེས་ ༥ ཉིན་དཀར་མཛེས་རྫོང་ཐོག་ཏུ་ཆབ་སྲིད་བཙོན་པ་མི་གྲངས་ ༡༥ ཙམ་ཁྲོམ་བསྐོར་ཁྲིད་སྐབས་ཁོང་ཡང་མཉམ་ཁྲིད་བྱས་འདུག་ལ། ཕྱི་ལོ་ ༢༠༠༩ ཟླ་ ༨ ཚེས་ ༣ ཡས་མས་ཤིག་ལ་དུས་བཀག་བཙོན་འཇུག་ལོ་ ༥ ཁྲིམས་ཐག་བཅད་དེ་ད་བར་བཙོན་ཏུ་བཀག་ཉར་བྱེད་མུས་ཡིན་འདུག ཁོང་ནི་དཀར་མཛེས་མདའ་མདོ་ཤང༌། ཁ་ཤུལ་གྲོང་ཚོ་ནས་ཕ་པད་མ་འཕྲིན་ལས་དང༌། མ་བུ་མོ་བློ་ལུ་གཉིས་སུ་ཕྱི་ལོ་ ༡༩༧༡ ལོར་སྐྱེས་ཤིང་ད་སྐབས་རང་ལོ་ ༣༨ ཡིན་འདུག
ཕྱི་ལོ་ ༢༠༠༨ ཟླ་ ༦ ཚེས་ ༢༢ ཉིན་གྱི་ཕྱག་ཚོད་ ༡ ཙམ་ལ་སླར་ཡང་དཀར་མཛེས་ཁང་དམར་དགོན་གྱི་དགེ་འདུན་པ་བསོད་དགའ་དང༌། ཡེ་ཤེས་དར་རྒྱས་གཉིས་ཀྱིས་དཀར་མཛེས་རྫོང་ཐོག་ཏུ་ཞི་རྒོལ་གྱི་འབོད་ཚིག་འདྲ་མིན་སྒྲོག་བཞིན་རྒྱ་གཞུང་ལ་ངོ་རྒོལ་བྱས་རྐྱེན་ལས། དྲག་ཆས་ཉེན་རྟོག་པས་ཉེས་རྡུང་འོག་འཛིན་བཟུང་གི་བཙོན་འཇུག་བྱས་ཏེ་ཟླ་བ་ལྔ་ཙམ་གྱི་རྗེས་སུ་གཅིག་ལ་དུས་བཀག་བཙོན་འཇུག་གི་ལོ་ཚད་བཟོས་པ་སོགས་ཀྱི་གནས་ཚུལ་གོ་ཐོས་བྱུང༌། ༡༽ གྲྭ་བསོད་དགའ་༼བསོད་ནམས་རིན་ཆེན༽ནི། དཀར་མཛེས་སུ་ངོ་ཤང༌། གཞི་ལུ་གྲོང་ཚོ་ནས་དབང་ལུ་ཚང་གི་ཕ་ཚེ་དབང་རིན་ཆེན་དང༌། མ་བདེ་སྐྱིད་གཡང་མཚོ་གཉིས་སུ་ཕྱི་ལོ་ ༡༩༧༡ ལོར་སྐྱེས་ཤིང་ད་སྐབས་རང་ལོ་ ༣༨ ཡིན་འདུག་པ་དང༌། གོང་གསལ་བཞིན་ཕྱི་ཟླ་ ༡༡ པའི་ནང་དུས་བཀག་བཙོན་འཇུག་ལོ་ ༡ དང་ཟླ་བ་ ༩ ཁྲིམས་ཐག་བཅད་དེ་ཁྲིན་ཏུའུ་༼མིའང་སྲ་༽བཙོན་ཁང་ནང་བཀག་ཉར་བྱས་འདུག་ལ། དེ་རྗེས་༼མན་ཡཱང༽བཙོན་ཁང་དུ་གནས་སྤོར་བྱས་ཏེ་ད་བར་བཙོན་འོག་ཏུ་གནས་མུས་ཡིན་འདུག ༢༽ གྲྭ་ཡེ་ཤེས་དར་རྒྱས་ནི། དཀར་མཛེས་སུ་ངོ་ཤང༌། གཞི་ལུ་མདའ་གྲོང་ཚོ་ནས་ཕ་བློ་བཟང་ཆོས་འབྱོར་དང༌། མ་སྒྲོལ་མ་གཉིས་སུ་ཕྱི་ལོ་ ༡༩༧༩ ལོར་སྐྱེས་ཤིང་ད་སྐབས་རང་ལོ་ ༣༠ ཡིན་འདུག་པ་དང༌། གོང་གསལ་བཞིན་འཛིན་བཟུང་བྱས་པ་ནས་ད་བར་བཙོན་འོག་ཏུ་གནས་མུས་ཡིན་འདུག་ལ། ཉེ་ཆར་ཕྱི་ཟླ་ ༧ པའི་ནང་དཀར་མཛེས་བཙོན་ཁང་དུ་བཀག་ཉར་བྱས་ཡོད་པ་ཤེས་རྟོགས་བྱུང་བ་ཙམ་ལས་ཞིབ་ཕྲའི་ཁྲིམས་ཐག་བཅད་ཡོད་མེད་སོགས་ཀྱི་གནས་ཚུལ་གསལ་པོར་མ་བྱུང༌།
ཕྱི་ལོ་ ༢༠༠༨ ཟླ་ ༧ ཚེས་ ༡ ཉིན་དཀར་མཛེས་ཁང་དམར་དགོན་དུ་ལོ་བསྟར་ཀུན་རིག་རྣམ་པར་སྣང་མཛད་ཀྱི་བདག་འཇུག་ལེན་ཏེ་འཆར་ཅན་གྱི་དུས་མཆོད་ཞིག་ཚོགས་སྲོལ་ཡོད་པ་ལྟར། གོང་ཚེས་ཉིན་དགོན་པའི་ནང་གྲྭ་པ་ ༧༠ ལྷག་གིས་དུས་མཆོད་འཚོགས་བཞིན་པའི་སྐབས་སུ་གློ་བུར་དུ་རྒྱ་གཞུང་གི་རིམ་པ་ཁག་གི་ལས་བྱེད་དང་ཉེན་རྟོག་པ། དམག་མི་བཅས་ཡོད་པའི་མོ་ཊ་ ༢༠ ལྷག་ཡོང་སྟེ་ཉེ་སྔོན་རྒྱ་གཞུང་ལ་ཞི་རྒོལ་རིམ་བཞིན་བྱེད་མཁན་གྲས་དགོན་དེའི་གྲྭ་ཡེ་ཤེས་དཔལ་ལྡན་དང༌། ཚེ་རིང་ཕུན་ཚོགས། ཡེ་ཤེས་དར་རྒྱས། བསོད་དགའ། ཤེས་རབ་རྒྱལ་མཚན་ནམ་༼བཀྲིས་ཤེས་རབ༽བཅས་ཀྱི་གྲྭ་ཤག་ལ་བསྔོག་བཤཻར་བྱ་རྩིས་བྱས་སྐབས་གྲྭ་མང་ནས་སེམས་ཐག་གཙང་བཅད་ཀྱིས་བསྔོག་བཤེར་བྱེད་མ་བཅུག་པ་དང༌། ད་དུང་གྲྭ་པ་རྣམས་ཀྱིས་ཉེན་རྟོག་པ་ཚོ་ལ་ཁྱོད་ཚོས་ང་ཚོའི་གྲྭ་པ་ལྔ་པོ་དེ་དག་འཛིན་བཟུང་བྱས་ཟིན་པ་མ་ཚད་ཁོང་རྣམས་ད་ལྟར་གང་འདྲ་ཆགས་ཡོད་མེད་སོགས་ཀྱི་གནས་ཚུལ་གསལ་བཤད་ཙམ་ཡང་མེད་པར་གྲྭ་ཤག་བསྔོག་བཤེར་བཟོ་རྒྱུ་དེ་ང་ཚོ་དགེ་འདུན་པ་ཚོར་བརྙས་བཅོས་དང་ཐུབ་ཚོད་རེད། ད་ཁྱོད་ཚོས་ཚོད་མ་ཟིན་ན་ང་ཚོ་ལ་བསམ་བློ་གཏོང་རྒྱུ་གང་ཡང་མེད། གྲྭ་ཤག་རྣམས་བསྔོག་བཤེར་བཟོ་མི་བཅུག་ཐག་ཆོད་ཡིན་ཞེས་བཤད་དེ་གྲྭ་པ་ཚོ་དང་ཉེན་རྟོག་པའི་བར་འཁྲུག་འཛིང་དོགས་ཙམ་ཤོར་ཉེན་སྐབས་ཉེན་རྟོག་པ་དང་ལས་བྱེད་འགའ་ཤས་ཀྱིས་ཟུར་དུ་གྲོས་བསྡུར་བྱས་ཏེ་གནས་སྐབས་རིང་དགོན་པ་ནས་ཕྱིར་འཐེན་བྱས་ཡོད་འདུག འོན་ཀྱང་གྲྭ་པ་རྣམས་ཀྱིས་དོགས་ཟོན་ཆེན་པོའི་ཐོག་མཚན་མོ་དམག་མི་སོགས་གསང་བའི་སྒོ་ནས་དགོན་པའི་ནང་འཛུལ་ཡོང་རྒྱུ་རེད་སྙམ་སྟེ་གྲྭ་རྒན་དགུང་ལོ་ ༦༠ མན་ཆད་ནས་གྲྭ་གཞོན་དགུང་ལོ་ ༡༤ ཡན་ཆད་ཚང་མས་ཤི་གསོན་ཅི་བྱུང་ཡང་དགོན་པའི་ནང་གང་བྱུང་གི་བསྔོག་བཤེར་བྱེད་མི་འཇུག་རྒྱུའི་ཐག་བཅད་བྱས་ཡོད་འདུག
ཕྱི་ལོ་ ༢༠༠༨ ཟླ་ ༡༡ ཚེས་ ༢༠ ཉིན་ཟི་ཁྲོན་ཞིང་ཆེན་གྱི་བློན་ཆེན་གཙོས་དཔོན་རིགས་ཆེ་ཁག་མང་དག་ཞིག་ཟི་ཁྲོན་ཁུལ་གྱི་དགོན་པ་དང་མི་དམངས་ལ་བསམ་ཚུལ་བསྡུ་རུག་བྱེད་དུ་འགྲོ་བཞིན་ཡོད་པ་ལྟར། བྲག་མགོ་རྫོང་དུ་འབྱོར་ནས་བྲག་མགོ་དགོན་གྱི་ལས་སྣེ་ཚོ་འབོད་བཀུག་ཐོག་དྲི་བ་འདོན་དོན། བྱབྱ ཁྱོད་ཚོས་བོད་རང་བཙན་རྩོད་ཀྱིན་ཡོད་མེད་དང༌། ཁ་བྲལ་རིང་ལུགས་ལ་ངོ་རྒོལ་ཡོད་མེད་ དྲིས་པར། བྲག་མགོ་དགོན་གྱི་ལས་སྣེ་ཁག་ནས། བྱབྱ ང་ཚོས་རང་དབང་རྩོད་པ་ལས་རང་བཙན་རྩོད་ཀྱིན་མེད། ཅེས་དང༌། བྱབྱ གལ་སྲིད་མི་རིགས་ཁ་བྲལ་གཏོང་མཁན་ཞིག་ཡོད་ཚེ་ང་ཚོས་ངོ་རྒོལ་ཡོད། འོན་ཀྱང་བོད་མི་རྣམས་ཀྱིས་རང་སྲིད་རང་སྐྱོང་གི་ཐོབ་ཐང་རྩོད་པ་ལས་མི་རིགས་ཁ་བྲལ་དང༌། རྒྱལ་ཁབ་ཁ་བྲལ་གཏོང་གིན་མེད། ཅེས་ལན་འདེབས་བྱས་སྐབས། སླར་ཡང་རྒྱ་གཞུང་གི་དཔོན་རིགས་གཅིག་གིས་བརྗོད་དོན། བྱབྱ བྲག་མགོ་དགོན་པའི་གྲྭ་མང་གིས་ཕྱི་ལོ་ ༢༠༠༨ ཟླ་ ༣ ཚེས་ ༢༥ ཉིན་ྋརྒྱལ་བ་རིན་པོ་ཆེ་སྐུ་ཚེ་ཁྲི་ལོར་བརྟན་དགོས་པ་སོགས་ཀྱི་སྐད་འབོད་བྱས་འདུག་པས། དེ་ཧ་ཅང་རྫབ་ཆེན་རེད། གང་ཡིན་ཟེར་ན་དེང་སྐབས་ལོ་ཁྲི་གཅིག་སྡོད་མཁན་སུ་ཡང་མེད་པས་དངོས་ཡོད་དང་མི་མཐུན་པའི་ཧམ་སེམས་རེད། ཅེས་བཤད་སྐབས་བྲག་མགོ་དགོན་གྱི་ལས་སྣེ་ནས་ལན་དུ། བྱབྱ ཁྱོད་ཚོས་མའོ་ཀྲུའུ་ཞིང་ཁྲི་ལོར་བརྟན་པ་ཤོག་བརྗོད་ཀྱི་འདུག་ཀྱང༌། ཁོང་ཁྲི་གཅིག་ཕར་ཞོག་ལོ་བརྒྱར་ཡང་སྡོད་ཐུབ་མི་འདུག་པས། ཁྱོད་ཚོས་བརྗོད་ཚིག་དེ་ཁྲིམས་འགལ་མིན་ན། ང་ཚོས་རང་གི་རྩ་བའི་བླ་མ་སྐུ་ཚེ་ཁྲི་ལོར་བརྟན་པར་ཤོག་ཅེས་སྨོན་ལམ་བཏབ་ན་ཁྲིམས་དང་འགལ་དགོས་དོན་ཅི་རེད། ཅེས་ལན་འདེབས་བྱས་མཐར། རྒྱ་དཔོན་རྣམས་ཀྱིས་བྲག་མགོ་དགོན་གྱི་ལས་སྣེ་རྣམས་ལ་རྒྱལ་ཁབ་ཁ་བྲལ་གཏོང་མཁན་དང༌། མི་རིགས་ཁ་བྲལ་གཏོང་མཁན་གྱི་ལོག་སྤྱོད་པ་དང་འབྲེལ་བ་འདུག་ཅེས་བརྗོད་ནས་རང་དབང་གིས་གཏམ་བཤད་བྱེད་བཅུག་མི་འདུག། ཨེ་ཤེ་ཡ་རང་དབང་རླུང་འཕྲིན་ཁང་ནས་གནས་ཚུལ་སྤེལ་གསལ་ལྟར་ན། པེ་ཅིན་ཉིན་རེའི་ཚགས་ཤོག་སྟེང་དུ་ཁམས་བྲག་མགོ་རྫོང་བྲག་མགོ་དགོན་པར་རྒྱ་གཞུང་གི་དམ་བསྒྲགས་ཆེན་པོར་བྱས་ཡོད་པའི་དཔངས་རྟགས་གསལ་ཐོན་ཡོད་པ་མ་ཚད། དེང་སང་རྒྱ་གཞུང་གིས་ཁམས་བྲག་མགོ་རུ་དམག་ཁང་གཞི་རྒྱ་ཆེ་བ་ཞིག་འཛུགས་བསྐུན་བྱེད་བཞིན་ཡོད་པ་མ་ཟད་དམག་མི་ཚོས་སྦྱོང་བརྡར་བྱེད་སྐབས་འོག་ནས་དམག་མི་རྣམས་ཀྱིས་མི་མང་ཡིན་ཁུལ་གྱིས་ཡར་ཤོར་ཡོང་བ་དང༌། དམག་མི་འགས་ཐོག་ནས་འཇུ་བཟུང་བྱེད་སྟངས་དང་དྲག་གནོན་བྱེད་སྟངས་སོགས་ཀྱི་དམག་སྦྱོང་བྱེད་བཞིན་ཡོད་པ་སོགས་ཀྱི་གནས་ཚུལ་ཐོན།
ཕྱི་ལོ་ ༢༠༠༨ ཟླ་ ༡༡ ཚེས་མ་ངེས་པ་ཞིག་ལ་དཀར་མཛེས་ཕུ་སུམ་གྲོང་ཚོ་ནས་ཡིན་པ་དཔལ་ལྡན་ཆོས་རབ༼དཔལ་དགའ༽ནས་ཆབ་སྲིད་སྐོར་གྱི་ཡིག་ཆ་ བྱབྱ བོད་རང་བཙན་ཡིན་ ཞེས་སོགས་ཀྱི་ནང་དོན་འཁོད་པའི་ཡིག་ཆ་མང་པོ་ཞིག་ དཀར་མཛེས་རྫོང་ཐོག་ཏུ་འགྲེམས་གཏོར་བྱས་རྐྱེན་གྱིས། ཉེན་རྟོག་པས་འཛིན་བཟུང་བྱས་ནས་ད་བར་བཙོན་འོག་ཏུ་གནས་མུས་ཡིན་ཡང་ཁྲིམས་ཐག་བཅད་ཡོད་མེད་སོགས་ཀྱི་གནས་ཚུལ་ཁ་གསལ་མ་བྱུང༌། ཁོང་ནི་དཀར་མཛེས་རོ་ཚལ་ཤང༌། ཕུ་སུམ་གྲོང་ཚོ་ནས་ཕུ་སུམ་ཚང་གི་ཕ་དབང་འདུས་དང༌། མ་ཡེ་ཤེས་སྒྲོན་མ་གཉིས་སུ་ཕྱི་ལོ་ ༡༩༧༦ ལོར་སྐྱེས་ཤིང་ད་སྐབས་རང་ལོ་ ༣༣ ཡིན་འདུག ཕ་མེས་དུར་སར་གཤེགས་པའི་ཤུལ་ལམ་ནས༎ ཕ་ས་དགྲ་ལག་ཤོར་བའི་མི་རབས་འདིར༎ ཕ་དང་མེས་པའི་རུས་པ་ལྡན་གྱུར་ན༎ ཕ་ཤ་རྩོད་པའི་མཚམས་འཇོག་ག་ལ་བྱེད༎
ཏྲེ་ཧོ་ཁུལ་གྱི་ས་གླང་ཞི་བའི་འོས་ལངས་ཞིབ་བཤད། (༢༠༠༩.༡.༡—༢༠༠༩.༦.༡༡)
ཕྱི་ལོ་ ༢༠༠༩ ཟླ་ ༡ ཚེས་ ༥ ཉིན་རྫ་དགོན་གསར་དགོན་གྱི་གྲྭ་བློ་བཟང་ནོར་བུ་དང༌། མཁས་གྲུབ་རྒྱ་མཚོ་འམ་༼མཁས་མར༽ ཀུན་དགའ་རིན་ཆེན་བཅས་གསུམ་གྱིས་རྫ་ཁོག་ཤང་སོགས་ས་གནས་གང་སར་གཤམ་དུ་སོ་སོའི་མིང་འཁོད་པའི་ཆབ་སྲིད་སྐོར་གྱི་ཡིག་ཆ་ བྱབྱ ཕྱི་ལོ་ ༢༠༠༨ ལོ་ནི་བོད་ཀྱི་ལོ་ནག་ཡིན་པས་རྒྱ་གཞུང་གིས་དངུལ་སྤྲོད་ཀྱང་ལེན་མི་རུང་བ་དང༌། ལོ་གསར་གཏོང་མི་རུང༌། ཞེས་སོགས་ཀྱི་ནང་དོན་འཁོད་པའི་ཡིག་ཆ་མང་པོ་འགྲེམས་སྤེལ་བྱས་པ་དང༌། ཞི་རྒོལ་གྱིས་འབོད་ཚིག་འདྲ་མིན་སྒྲོག་བཞིན་ངོ་རྒོལ་ཤུགས་ཆེར་བྱས་རྗེས་བྲོས་བྱོལ་དུ་ཕྱིན་འདུག ཁོང་རྣམས་ཀྱི་ཡིག་ཆའི་གཤམ་དུ་སོ་སོའི་མིང་བཀོད་དོན་ནི། དེ་སྔར་ཤང་དང་གྲོང་རྡལ་ཁག་ཏུ་ཡིག་ཆ་མང་པོ་འགྲེམས་སྤེལ་བྱས་སྐབས་རྒྱ་དམར་ནས་དགོན་པའི་གྲྭ་མང་ལ་རྡུང་རྡེག་དང་འཛིན་བཟུང་བྱས་པ་སོགས་ཀྱི་གནས་ཚུལ་བྱུང་དང་འབྱུང་མུས་ལ། དེ་དག་མི་ཡོང་བའི་ཆེད་རང་རང་སོ་སོས་འགན་ལེན་བྱས་པ་ཞིག་ཡིན་འདུག དེ་རྗེས་ཁོང་རྣམས་ཀྱི་ནང་མི་ལ་ཁོང་རྣམས་ཚུར་བརྩིས་སྤྲོད་མ་བྱས་ཚེ་རྒྱ་སྒོར་ ༥༠༠༠༠ རེའི་ཉེས་ཆད་དགོས་ལུགས་བཤད་དེ་བཙན་ཤེད་ཀྱིས་ཁོང་རྣམས་ཀྱི་ཨ་ཕ་ཤང་དུ་བཀག་ཉར་བྱས་པ་དང༌། རྒྱ་གཞུང་ནས་ས་གནས་གང་སར་རྩ་ཚིག་སྦྱར་ཏེ་ཁོང་རྣམས་བརྩིས་སྤྲོད་བྱེད་མཁན་བྱུང་ཚེ་རྒྱ་སྒོར་ཉིས་ཁྲི་རེའི་བྱ་དགའ་སྤྲོད་རྒྱུ་ཡིན་ལུགས་བཤད་འདུག་རུང༌། རྒྱ་ལག་ཏུ་ཐེབས་ཡོད་མེད་སོགས་ཀྱི་གནས་ཚུལ་ཤེས་རྟོགས་གང་ཡང་མ་བྱུང་ཞིང་ད་བར་གར་སོང་ཆ་མེད་དུ་གྱུར་ཡོད་འདུག ༡༽ གྲྭ་བློ་བཟང་ནོར་བུ་ནི། རྫ་བར་མ་ཤང༌། གཡོ་ལག་གྲོང་ཚོ་ནས་ཕ་མགོན་པོ་རིག་འཛིན་དང༌། མ་ཚེ་མཚོ་གཉིས་སུ་ཕྱི་ལོ་ ༡༩༧༨ ལོར་སྐྱེས་ཤིང་ད་སྐབས་རང་ལོ་ ༣༡ ཡིན་འདུག་པ་དང༌། གོང་གསལ་བཞིན་བྲོས་བྱོལ་དུ་ཕྱིན་པ་ནས་ད་བར་འདི་ཡོད་འདི་མེད་ཀྱི་ཤེས་རྟོགས་གང་ཡང་མ་བྱུང༌། ༢༽ གྲྭ་མཁས་གྲུབ་རྒྱ་མཚོ་འམ་༼མཁས་མར༽ནི། རྫ་བར་མ་ཤང༌། གཡོ་ལག་གྲོང་སྡེ་ནས་ཕ་བསྟན་འཛིན་དང༌། མ་རྡོ་རྗེ་དབང་མོ་གཉིས་སུ་ཕྱི་ལོ་ ༡༩༨༥ ལོར་སྐྱེས་ཤིང་ད་སྐབས་རང་ལོ་ ༢༤ ཡིན་འདུག་པ་དང༌། གོང་གསལ་བཞིན་བྲོས་བྱོལ་དུ་ཕྱིན་པ་ནས་ད་བར་འདི་ཡོད་འདི་མེད་ཀྱི་ཤེས་རྟོགས་གང་ཡང་མ་བྱུང༌། མ་ཚད་ཕྱི་ལོ་ ༢༠༠༨ ཟླ་ ༡༡ ཚེས་ ༧ ཉིན་དཀར་མཛེས་ཉིན་རེའི་ཚགས་པར་གྱི་དྲྭ་གནས་སུ། རྫ་ཁོག་ནས་ཡིན་པ་རྒན་བློ་དོན་ཡོད་ལ་དུས་བཀག་བཙོན་འཇུག་གི་ཁྲིམས་ཐག་བཅད་པའི་སྐོར་གྱི་གནས་ཚུལ་སྤེལ་བ་དང་སྦྲགས། མཁས་མར་རམ་༼མཁས་གྲུབ་རྒྱ་མཚོ་༽ནས་འཇམ་དབྱངས་ཆོས་འཕེལ་དང༌། དོན་གྲུབ། བསྟན་གྲུབ་བཅས་ཁྱིམ་དུ་འདུ་བསྐོང་བྱས་ཏེ་བོད་ཡིག་ཐོག བྱབྱ བོད་རིགས་ལ་རང་བཙན་ཐོབ་ཚར་རེད། བྱབྱ ཅེས་དང༌། བྱབྱ བོད་རང་བཙན་ཡིན། ཞེས་པའི་བསྒྲགས་ཡིག་བརྒྱ་ཕྲག་བྲིས་ཡོད་པ་རེད། ཅེས་སོགས་བཀོད་ཡོད། ༣༽ གྲྭ་ཀུན་དགའ་རིན་ཆེན་ནི། རྫ་བར་མ་ཤང༌། གཡོ་ལག་གྲོང་སྡེ་ནས་ཕ་སྦྱིན་པ་རིན་ཆེན་དང༌། མ་རིན་ཆེན་ལྷ་མོ་གཉིས་སུ་ཕྱི་ལོ་ ༡༩༨༤ ལོར་སྐྱེས་ཤིང་ད་སྐབས་རང་ལོ་ ༢༥ ཡིན་འདུག་པ་དང༌། གོང་གསལ་བཞིན་བྲོས་བྱོལ་དུ་ཕྱིན་པ་ནས་ད་བར་འདི་ཡོད་འདི་མེད་ཀྱི་གནས་ཚུལ་གང་ཡང་མ་བྱུང༌།
ཕྱི་ལོ་ ༢༠༠༩ ཟླ་ ༣ ཚེས་ ༧ ཉིན་དཀར་མཛེས་གཙོ་གཞིས་གྲོང་ཚོ་ནས་དགའ་ལྡན་ཆོས་གླིང་དགོན་གྱི་བཙུན་མ་དཔལ་དགའ་ནས། གོང་རིམ་ལ་གཟུགས་པོ་བདེ་ཐང་མེད་པས་རྫོང་ཐོག་ཏུ་སྨན་ཁང་ལ་འགྲོ་བསྐྱོད་བྱེད་དགོས་པའི་ཆོག་མཆན་ཞུས་ཏེ། དཀར་མཛེས་རྫོང་གི་ཁྲོམ་གཞུང་དུ་ཕྱིན་ནས་རྒྱ་གཞུང་ལ་ཞི་རྒོལ་གྱིས་འབོད་ཚིག་འདྲ་མིན་སྒྲོག་བཞིན་ངོ་རྒོལ་དང་ཆབ་སྲིད་སྐོར་གྱི་ཡིག་ཆ་མང་པོ་འགྲེམས་གཏོར་བྱས་རྐྱེན། དྲག་ཆས་ཉེན་རྟོག་པས་འཛིན་བཟུང་གིས་བཙོན་འཇུག་བྱས་པ་དང༌། དེ་རྗེས་ཕྱི་ལོ་ ༢༠༠༩ ཟླ་ ༧ པའི་ནང་དུས་བཀག་བཙོན་འཇུག་ལོ་ ༣ གྱིས་ཁྲིམས་ཐག་བཅད་དེ་ཁྲིན་ཏུའུ་གཡས་གཡོན་གྱི་བཙོན་ཁང་ཞིག་གི་ནང་དུ་བཀག་ཉར་བྱེད་མུས་ཡིན་འདུག ཁོང་ནི་དཀར་མཛེས་མདའ་མདོ་ཤང༌། གཙོ་གཞིས་གྲོང་ཚོ་ནས་ཕ་ཚེ་འདས་འཇམ་དབྱངས་བསོད་ནམས་དང༌། མ་དཔལ་ལྡན་སྒྲོལ་མ་གཉིས་སུ་ཕྱི་ལོ་ ༡༩༧༩ ལོར་སྐྱེས་ཤིང་ད་སྐབས་རང་ལོ་ ༣༠ ཡིན་འདུག
ཕྱི་ལོ་ ༢༠༠༩ ཟླ་ ༣ ཚེས་ ༢༣ ཉིན་གྱི་ཕྱི་དྲོ་དཀར་མཛེས་རྫོང་གི་ཁྲོམ་གཞུང་དུ་འབྲོག་པའི་བཙུན་མ་གཉིས་ཀྱིས་རླུང་རྟ་དང་མཉམ་དུ་ བྱབྱ བོད་རང་བཙན་ཡིན་ ཞེས་ཟེར་བ་སོགས་ཀྱི་ནང་དོན་འཁོད་བའི་ཡིག་ཆ་མང་པོ་འགྲེམས་གཏོར་བྱས་པ་དང་ཞི་རྒོལ་གྱིས་འབོད་ཚིག་འདྲ་མིན་སྒྲོག་བཞིན་འཛིན་བཟུང་བྱེད་སྐབས། དྲག་ཆས་ཉེན་རྟོག་པ་མང་པོས་ཁོང་གཉིས་ཀྱིས་ལག་པ་ཐག་པས་སྡོམ་སྟེ་བཙན་ཁྲིད་ཀྱིས་འཛིན་བཟུང་བྱས་པ་སོགས་ཀྱི་གནས་ཚུལ་བྱུང་འདུག་རུང༌། ཁོང་གཉིས་དགོན་པ་གང་ནས་ཡིན་མིན་དང་རྗེས་སུ་དུས་བཀག་བཙོན་འཇུག་གིས་ཁྲིམས་ཐག་བཅད་ཡོད་མེད་སོགས་གསལ་པོར་མ་བྱུང༌།
ཕྱི་ལོ་ ༢༠༠༩ ཟླ་ ༣ ཚེས་ ༢༩ ཉིན་ལྕོག་རི་དགོན་གྱི་དགེ་བཤེས་ཚོ་ཏྲེ་བོ་ཆུས་སུ་སྐད་བཏང་སྟེ་མི་སེར་ལ་སོ་ནམ་འདེབས་ལས་བྱེད་ཕྱོགས་ཐད་བཀའ་སློབ་གནང་དགོས་པའི་བཙན་བཀའ་བཏང་འདུག་རུང༌། དགེ་བཤེས་ཚོས་ བྱབྱ ང་ཚོར་དེའི་སྐོར་འགན་འཁྲི་ཡོད་མ་རེད། ང་ཚོ་ལ་འགན་འཁྲི་ཡོད་པ་ནི་དགོན་པའི་སློབ་གཉེར་བྱ་ཕྱོགས་དང༌། ཆོས་ཕྱོགས་ཀྱི་བྱེད་སྒོ་སྤེལ་རྒྱུ་དེ་རེད། དེའི་ཐད་ཁྱོད་ཚོས་མ་ཞུས་ཀྱང་ང་ཚོས་བལྟ་རྟོགས་བྱེད་ཀྱི་རེད། སོ་ནམ་འདེབས་ལས་ཐད་མི་དམངས་ངོས་ནས་བསམ་བློ་གཏོང་རྒྱུ་རེད་མ་གཏོགས། ང་ཚོས་འདི་བྱོས། འདི་མ་བྱས་སོགས་ཀྱི་དབང་ཚད་ཡོད་མ་རེད། བྱབྱ ཅེས་བཤད་ཡོད་འདུག
ཕྱི་ལོ་ ༢༠༠༩ ཟླ་ ༤ པའི་ནང་དུ་ཞི་བའི་འོས་ལངས་ཐེངས་ ༩ བྱས་པ།
ཕྱི་ལོ་ ༢༠༠༩ ཟླ་ ༤ ཚེས་ ༨ ཉིན་བེ་རི་གསེར་ཁ་ནས་ཡིན་པ་ཉ་བྲག་དགོན་གྱི་གྲྭ་ཉི་ཟླ་ཟེར་བ་ཞིག་དང༌། ཁོང་དང་དགོན་སྡེ་གཅིག་པའི་དགེ་འདུན་པ་མིང་གསལ་པོ་མ་བྱུང་བ་གཅིག་བཅས་ཁོང་གཉིས་ཀྱིས། དཀར་མཛེས་རྫོང་ཐོག་ཏུ་ཞི་རྒོལ་གྱི་འབོད་ཚིག་འདྲ་མིན་སྒྲོག་བཞིན་ངོ་རྒོལ་བྱས་པར་བརྟེན། ཉེན་རྟོག་པས་ཉེས་རྡུང་ཚད་མེད་འོག་འཛིན་བཟུང་གིས་བཙོན་འཇུག་བྱས་ཡོད་འདུག ཁོང་ནི་བེ་རི་གསེར་ཁ་ཤང༌། གསེར་ཁ་གྲོང་ཚོ་ནས་ཕ་ཚེ་འདས་དབང་འདུས་དང༌། མ་དབྱངས་ཅན་གཉིས་སུ་ཕྱི་ལོ་ ༡༩༨༥ ལོར་སྐྱེས་ཤིང་ད་སྐབས་རང་ལོ་ ༢༤ ཡིན་འདུག
ཕྱི་ལོ་ ༢༠༠༩ ཟླ་ ༤ ཚེས་ ༡༥ ཉིན་ཉག་རོང་རྫོང་ཐང་སྐྱིད་ཤང༌། ཐང་སྐྱ་སྡེ་པ་སོགས་ཀྱི་ཡུལ་མི་རྣམས་ཀྱིས་ཞི་རྒོལ་སྐད་འབོད་བྱས་ཡོད་པ་དང༌། སྐབས་དེར་ཁུལ་དེར་ཉེ་སྔོན་ནས་འབྱོར་བའི་རྒྱ་གཞུང་དམག་མི་རླངས་འཁོར་ ༡༣ ཙམ་དང་ཁུལ་དེའི་སྤྱི་བདེ་དམག་མི་སོགས་ནས་མི་མང་ཐོག་ཏུ་དམ་བསྒྲགས་བྱས་སྐབས་སུ། མི་མང་རྣམས་གྱེན་ལངས་ཀྱིས་ངོ་རྒོལ་འཁྲུག་འཛིང་ཤོར་པར་བརྟེན། དམག་མི་དང་སྤྱི་བདེ་མི་སྣས་མི་མང་ཐོག་གང་བྱུང་གིས་མེ་མདའ་བརྒྱབ་པ་དང་མཆི་འབྱིན་འབར་མདེལ་གཡུགས་ཡོད་འདུག་ལ། དེའི་ཁོངས་ནས་ ༡༽ མགོན་པོ་ཚེ་དབང་དང༌། ༢༽ ཡིད་དགའ། ༣༽ ཨ་ལོ། ༤༽ གྲགས་བེ། ༥༽ ཟླ་བ་གྲགས་པ། ༦༽ རྒྱལ་ཤེས། ༧༽ སྐྱ་ཀ། ༨༽ དགོན་བེ། ༩༽ བུད་མེད་ཨ་ཟླ། བཅས་བོད་མི་དགུ་འཛིན་བཟུང་བྱས་ཏེ་རྫོང་ཉེན་རྟོག་ལས་ཁུངས་སུ་བཀག་ཉར་བྱས་ཡོད་འདུག་པ་དང༌། བུད་མེད་ཨ་ཟླ་ཟེར་བ་ལ་མདེའུ་ཐེབས་ཏེ་རྨས་སྐྱོན་ལྕི་མོ་ཕོག་པ་མ་ཚད། ཨ་སྒོ་ཚང་གི་བུ་པན་པན་ཟེར་བའི་རྐང་པ་དང་ལག་པར་མདེའུ་ལྔ་ཙམ་ཕོག་ཡོད་ཚོད་འདུག། གོང་གསལ་གནས་ཚུལ་བྱུང་རྐྱེན་ནི་ཉེ་སྔོན་ཉག་རོང་ཁུལ་གྱི་ས་ཞིང་འདེབས་ལས་མ་བྱས་པ་རྒྱ་གཞུང་ལ་ངོ་རྒོལ་བྱས་སྐབས། མི་མང་པོ་ཞིག་འཇུ་བཟུང་གིས་ཁྲིམས་ཆད་ནན་པོ་བཅད་རྒྱུའི་ཉེན་ཁ་ཡོད་པ་དེ་ཚོ་སྐྱོབ་ཐབས་དང༌། ས་བྱི་ལོའི་ཞི་རྒོལ་དང་འབྲེལ་བའི་མྱ་ངན་ངོ་རྒོལ་མཚོན་ཆེད་དུ། ཉག་རོང་ཁུལ་དུ་སོ་ནམ་འདེབས་ལས་མི་བྱེད་པའི་ལས་འགུལ་སྤེལ་བའི་ཐད་རྒྱ་གཞུང་དམག་མི་སོགས་ཡོང་ནས་ས་ཞིང་འདེབས་ལས་བྱ་དགོས་པའི་བཙན་བཀའ་བཏང་བར་ངོ་རྒོལ་མཚོན་ཆེད་ཡིན་འདུག
ཕྱི་ལོ་ ༢༠༠༩ ཟླ་ ༤ ནང་དཀར་མཛེས་སྨད་ཕྱོགས་ནས་བེ་རི་གསེར་ཁ་གྲོང་དུ་མག་པ་ཡོང་བ་མི་སྐྱ་ཡིད་དགའ་ཟེར་བ་ཞིག་གིས་དཀར་མཛེས་རྫོང་ཐོག་ཏུ་རྒྱ་དམར་སྲིད་གཞུང་ལ་མི་འདོད་པའི་འབོད་ཚིག་སྒྲོག་བཞིན་ཞི་རྒོལ་བྱས་པར་བརྟེན། དྲག་ཆས་ཉེན་རྟོག་པ་དང་དམག་མིས་ཉེས་བརྡུང་གཏོང་བཞིན་འཛིན་བཟུང་གིས་བཙོན་འཇུག་བྱས་ཡོད་འདུག ད་བར་བཙོན་འོག་ཏུ་སྡུག་སྦྱོར་མྱོང་མུས་ཡིན་ཡང་དུས་བཀག་བཙོན་འཇུག་གིས་ཁྲིམས་ཐག་བཅད་ཡོད་མེད་སོགས་ཤེས་རྟོགས་མ་བྱུང༌། ཁོང་ནི་ཕྱི་ལོ་ ༡༩༧༩ ལོ་ཡས་མས་ཤིག་ལ་སྐྱེས་ཤིང་ད་སྐབས་རང་ལོ་ ༣༠ ཙམ་ཡིན་འདུག
ཕ་གསོད་དགྲ་བོའི་མཚོན་ཆ་རྣོན་པོའི་འོག། བུ་ཚའི་སྐེ་དང་སྒྱིང་པ་གཞག་པ་ལས༎ རང་ས་རང་གིས་རྩོད་པའི་གོམ་སྣེ་ནས༎ གཤིན་རྗེའི་གཡུར་ས་འགྲིམ་ཡང་སུ་ཞིག་འགྱོད༎
རྒྱན་དྲུག་མཆོག་གཉིས་སོགས་ཀྱི་བསྟོད་པ་
༈ །ཨོཾ་སྭསྟི་སིདྡྷཾ། བླ་མ་དང་མགོན་པོ་འཇམ་པའི་དབྱངས་ལ་ཕྱག་འཚལ་ལོ། །གཞུང་ལུགས་མི་འདྲའི་ཆུ་བོ་བརྒྱ་འགྱེད་ཅིང་། །རིགས་ཚོགས་སྤོབས་པའི་རྦ་རླབས་སྟོང་འཕྲོ་བ། །ཡོན་ཏན་རིན་ཆེན་ཁྲི་ཕྲག་གིས་བརྒྱན་པའི། །ཀླུ་སྒྲུབ་ཀླུ་ཡི་དབང་པོ་ལ་ཕྱག་འཚལ། །བསོད་ནམས་དམ་པའི་པད་རྫིང་གིས་བསྐྲུན་ཞིང་། །སྨོན་ལམ་དག་པའི་ཆུ་སྐྱེས་ལས་འཁྲུངས་ལ། །སྲིད་དང་ཞི་བའི་དཔལ་འབྱོར་གྱིས་འཕགས་པ། །ལྷ་མཆོག་རྣམས་ཀྱི་བླ་མར་གྱུར་ལ་འདུད། །གང་ཞིག་ཐོགས་དང་ཐོགས་བྱའི་ཆོས་རྣམས་ཀུན། །འོད་གསལ་ཆེན་པོའི་ངང་དུ་ཆུད་པས་ན། །གཟིགས་པ་སྒྲིབ་མེད་བརྩེ་བས་ཀུན་ཆགས་པ། །ཇི་བཞིན་སྣང་མཛད་སྨྲ་བའི་ཉི་མར་འདུད། །མང་དུ་སྦྱངས་པས་མཁྱེན་པའི་དཀྱིལ་འཁོར་རྒྱས། །སྤོབས་པས་ཤེས་བྱའི་མཁའ་ལ་ཐོགས་མེད་རྒྱུ། །རིགས་པའི་ཟེར་གྱིས་གཞན་གཞུང་ཚང་ཚིང་སྲེག །དབྱིག་གཉེན་ཆོས་ཀྱི་ཉི་མ་ལ་ཕྱག་འཚལ། །ཡོན་ཏན་ལུས་རྫོགས་སྤོབས་པའི་སྟོབས་ཀྱིས་རྩེན། །རྣམ་དཔྱོད་རྩལ་ལྡན་རིགས་པའི་མཆེ་བ་ཅན། །རྒོལ་བ་འདམ་བུའི་གྲོང་བཞིན་རྩད་ནས་འཇོམས། །བསྟན་པའི་ཁུར་ཁྱེར་ཕྱོགས་གླང་ཞབས་ལ་འདུད། །ལུགས་བཟང་རི་བོའི་སྤོ་ལ་གནས་བཅས་ཤིང་། །བློ་གྲོས་ལུས་རྒྱས་རིགས་པའི་མཆེ་སྡེར་གྱིས། །རྒོལ་བ་གླང་པོའི་སྤོབས་པའི་ཀླད་འགེམས་པ། །ཆོས་ཀྱི་གྲགས་པ་འཇིགས་མེད་སེང་གེ་རྒྱལ། །རིང་དུ་སྦྱངས་པས་ཤེས་བྱ་ཀུན་མཁྱེན་ཅིང་། །བརྩོན་པས་བསྒྲུབས་པས་ཟབ་མོའི་དངོས་གྲུབ་བརྙེས། །མཐུ་དང་ནུས་པས་མུ་སྟེགས་བདུད་ལས་རྒྱལ། །འཇིགས་མེད་དཔལ་ལྡན་ཆོས་སྐྱོང་ཞབས་ལ་འདུད། །འདུལ་བ་རྒྱ་མཚོའི་ཚོགས་ལ་དབང་འབྱོར་ཞིང་། །དུལ་བའི་ཡོན་ཏན་དཔལ་གྱི་གཟི་ཆེ་བས། །འཆལ་ཚུལ་སྨག་རུམ་སེལ་བའི་འོད་མཛད་པ། །ལྷ་ཡི་ཚོགས་ཀྱིས་བཏུད་པ་དེ་ལ་འདུད། །ཁྱོད་ཐུགས་བསྐལ་པ་དུ་མར་རབ་སྦྱངས་པས། །ཤེས་བྱ་མ་ལུས་ཇི་བཞིན་ཡོངས་སུ་མཁྱེན། །སྐད་གཉིས་སྨྲ་བས་གངས་ཅན་གསལ་མཛད་པ། །རིན་ཆེན་བཟང་པོའི་ཞབས་ལ་ཕྱག་འཚལ་ལོ། །ཞེས་པ་འདི་ཆོས་རྒྱལ་འཕགས་པས་མཛད་པའོ།།
དག་ཡིག་མཁས་པ་དགའ་སྐྱེད་
དག་ཡིག་མཁས་པ་དགའ་སྐྱེད།
༡༨༩༩ལོ།
༡༨༩༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རྫོགས་ཆེན་དགོན།
དང་པོ། གྲུབ་དབང་སྐུ་རབས་དྲུག་པ་འཇིགས་བྲལ་བྱང་ཆུབ་རྡོ་རྗེ་དགོངས་པ་རྫོགས་ཁའི་ཞལ་ཆེམས་ཇི་ལྟར་བསྩལ་ཚུལ།
གྲུབ་དབང་སྐུ་རབས་དྲུག་པ་འཇིགས་བྲལ་བྱང་ཆུབ་རྡོ་རྗེ་མཆོག་དགུང་གྲངས་ཉེར་ལྔ་བཞེས་པ་སྤྱི་ལོ་༡༩༥༩པ་ས་ཕག་ཧོར་ཟླ་དང་པོའི་ཚེས་གཅིག་ཉིན་གཞན་རྐྱེན་ལ་བརྟེན་པའི་ཟོལ་གྱིས་དགོངས་པ་རྫོགས་པ་སྟེ། རྗེ་ཉིད་ཞིང་དུ་མ་གཤེགས་པའི་ཟླ་འགའི་སྔོན་གྱི་ཉིན་ཞིག་གི་ཕྱི་དྲོར་གློ་བུར་དུ་ཞབས་གྲལ་པ་དོན་གྲུབ་ཕུན་ཚོགས་དང་ཡོངས་འཛིན་མཁན་ཆེན་རིན་པོ་ཆེའི་སྐུ་ཚ་བསོད་ནམས་སྟོབས་ལྡན་གཉིས་ལ་ཚོགས་རྫས་ཉུང་ངུ་ཞིག་གྲ་སྒྲིགས་གྱིས་དང་མཚོ་བར་མའི་གུ་རུའི་སྒྲུབ་ཕུག་ཏུ་འགྲོ་དགོས་ཞེས་བཀའ་བསྩལ། ཞབས་གྲལ་གཉིས་ནས་དོ་ནུབ་ཉི་མ་ཕྱི་དྲོ་གྱུར་པ་དང་ཆིབས་རྟ་སོགས་གྲ་སྒྲིགས་མེད་པས་སང་ཉིན་ཕེབས་པར་མི་དགའ་འམ་ཞུས་ཞེས་ཀྱང་། དོ་ནུབ་མ་སོང་ཐབས་མེད་ཡིན་པས་ཆིབས་རྟ་མེད་ཀྱང་རྐང་ཐང་དུ་འགྲོ་ཆོག་ཅེས་གསུངས་ནས་དཔོན་འཁོར་རྣམས་ཞབས་ཐང་གིས་མཚོ་བར་མར་ཕེབས། དེར་གུ་རུའི་སྐུ་དྲུང་ནས་ཚོགས་བསྡུས་ཤིག་གསུངས་པའི་བར་ཞིག་ན་ཡིད་བཞིན་ནོར་བུ་མཆོག་དབུ་གཟན་གྱིས་གཏུམ་ནས་གཤུམ་ཏེ་ཅུང་ཙམ་བཞུགས་རྗེས་ཕྱག་བྲིས་ཤོག་བྱང་ཞིག་མཛད་འདུག་པ་གུ་རུའི་ན་བཟའ་ནང་མའི་ཐུགས་ཀར་འཇོག་པར་མཛད། དེ་འཕྲལ་ཕྱིར་ཕེབས་སྐབས་མུན་རུབ་པས་དམ་ཅན་སྒང་དུ་ཡབ་རྒན་ངག་དབང་ནོར་བུ་བཞུགས་པའི་སྐུ་དྲུང་དུ་བྱོན། ཡབ་ཆེན་མཆོག་ནས་ཁྱེད་རྣམས་འདི་འདྲའི་གློ་བུར་དུ་ཕེབས་དགོས་དོན་ཅི་ཡིན་ཞེས་ནན་འདྲི་གནང་བར་ཡིད་བཞིན་ནོར་བུས་ཚོགས་འཁོར་འབུལ་དུ་སོང་བ་ཡིན་ཞེས་པ་ཙམ་ལས་ཞིབ་གསུངས་མ་མཛད། ཡང་དུ་ཚོགས་འཁོར་དོ་ནུབ་འབུལ་དགོས་པ་ཅིའི་ཕྱིར་སོགས་ཞབས་གྲལཔ་བསོད་སྟོབས་ལ་ནན་འདྲི་གནང་བས། ཡིད་བཞིན་ནོར་བུས་ཕྱག་བྲིས་ཤོག་བྱང་ཞིག་གུ་རུའི་ཐུགས་ཀར་འཇོག་པར་མཛད་སོང་སོགས་ཞིབ་གསལ་ཞུས། ཡབ་ཆེན་མཆོག་ནས་དེ་མ་ཐག་ཏུ་ཉེ་གནས་གླིང་དཀར་གཤིས་པ་བསམ་གཏན་ལ་ཁྱོད་ད་ལྟ་མྱུར་བར་སོང་སྟེ་ཤོག་བྱང་དེ་ཁྱེར་ནས་ཤོག་གསུངས། གླིང་དཀར་བསམ་གཏན་གོམ་བགྲོད་ཤིན་ཏུ་མྱུར་བ་ཞིག་ཡིན་པས་ཕལ་ཆེར་དེང་དུས་ཀྱི་ཆུ་ཚོད་གཅིག་མ་ཟིན་ཙམ་གྱིས་ཚུར་སླེབ། ཡབ་ཆེན་མཆོག་ནས་ཕྱག་བྲིས་ལ་གཟིགས་ཚེ་དུས་ཀྱི་རྒུད་པ་སྟོབས་སུ་བདོ་བས་སྤྱི་བྱེའི་བསྟན་འགྲོ་ལ་སྨན་པ་ཞིག་སྐུ་ཚེ་འདིར་མ་བྱུང་ཡང་། སྐུ་ཕྲེང་རྗེས་མ་མཁས་བཙུན་བཟང་གསུམ་གྱི་ཡོན་ཏན་འདི་ལས་ལྷག་པ་ཞིག་གི་སྐྱེ་སྲིད་བཞེས་ཏེ་སྤྱི་དང་བྱེ་བྲག་གི་བསྟན་འགྲོར་སྨན་པའི་ཐུགས་དམ་སྨོན་ལམ་རྒྱ་ཆེར་མཛད་འདུག་པར། ཡབ་ཆེན་མཆོག་ནས་ཨ་ཙི་ཅི་གསུང་པ་ཡིན་ན། དཔའ་ཆེན་བྱང་ཆུབ་སེམས་དཔའི་ཐུགས་བསྐྱེད་ཅེས་པ་གང་དུ་ཅི་ཙམ་རྒུད་ཅིང་ཅི་ཙམ་ཉམས་ཐག་པ་དེ་ཙམ་དུ་ཐུགས་ལྷག་པར་བསྐྱེད་དགོས་པ་ལས་འདི་འདྲའི་གསུང་བྱོན་པ་ཅི་ལ་སྲིད་སོགས་ཐུགས་ཁྲོ་ཉམས་དང་བཅས་ཡུན་དུ་འཚོ་བཞུགས་དགོས་པའི་ཞུ་བསྐུལ་གྱི་གསུང་མཛད་མང་དུ་གནང་བར། ཡིད་བཞིན་ནོར་བུ་མཆོག་ནས་ཞལ་རས་འཛུམ་ཙམ་མཛད་པ་ལས་གསུང་ལན་གང་ཡང་གནང་མ་སོང་བས་དེ་དུས་ཙམ་ནས་ཞིང་ཁམས་གཞན་དུ་ཐུགས་གཏད་ཟིན་པར་འདུག་ཅེས། སྐབས་དེའི་ཞབས་གྲལ་ད་ལྟ་འཚོ་བཞུགས་པ་བསོད་ནམས་སྟོབས་ལྡན་གྱི་ངག་ལམ་ལྟར་ཡིག་གེར་བཀོད།
ལྔ་པ།    རྗེ་བཙུན་བླ་མ་མ་ཏི་ས་རའམ་རྟོགས་ལྡན་བློ་གྲོས་རྒྱ་མཚོ་མཆོག་གི་ཞལ་སྔ་ནས་གནང་བའི་ཕྱག་བྲིས་བརྡ་ལུང་ཐེ་ཚོམ་མདུད་འགྲོལ་གྱི་ཞལ་བཤུས།
སྐྱབས་ཀུན་འདུས་ཞལ་པདྨ་འབྱུང་གནས། ངོ་བོ་དབྱེར་མེད་རྩ་བའི་བླ་མ། སྒོ་གསུམ་གུས་པས་རྩེ་གཅིག་གསོལ་འདེབས། འབྲལ་མེད་མགོན་དེས་བྱིན་གྱིས་རློབས་ཤོག གཞི་དབྱིངས་སྟོང་གསལ་ཆོས་སྐུའི་ཀློང་ནས། རྩལ་སྣང་འགག་མེད་རོལ་བའི་འཆར་ཚུལ། འཇིགས་བྲལ་སེམས་དཔའི་ཐུགས་བསྐྱེད་སྨོན་ལམ། བསླུ་མེད་རྟེན་འབྲེལ་བདེན་སྟོབས་མངོན་གསལ། མགོན་རྩ་བའི་བླ་མའི་ཞལ་ལུང་ནང་དུ། ཤར་ཆུ་འཛིན་འོད་དཀར་རང་ཕྱོགས་ཡུལ་གསལ།  མིང་དྷ་ཛ་ཏྭ་རེ་དོན་གསལ་སྐྱེད་ཁྱིམ། བརྡ་ཡ་མཚན་ཅན་གྱི་ཐིག་ལེར་སྨིན་གསུངས། རང་སྣང་ལ་ཤེལ་དཀར་ཕ་ཝང་ཞིག ནོར་བུའི་འོད་མདངས་རྒྱས་པར་ཤར། ལྷ་བླ་མའི་བཀའ་ལུང་བདེན་དཔང་ཡིན། དོན་རང་ལ་དབང་བའི་ནོར་བུ་དེ། གནད་ཆེན་གྱི་བཀུར་སྟིས་སྲུང་བ་ན། རེ་ཞིག་ནས་བསྟན་དོན་དར་རྒྱས་ཏེ། བསྟན་འགྲོ་ཡི་དོན་ཆེན་འགྲུབ་པར་འོང་། དེ་སྐད་ཀྱི་ཚིག་སྣ་དུམ་ཆོད་དེ། མ་ཏི་ས་རས་གང་ཤར་བྲིས། ཚིག་ལ་སྙན་ཆ་མེད་མོད་ཀྱང་། དོན་ཆེན་གནད་རྣམས་འདུས་པ་ཡིན། བརྒྱུད་གསུམ་བླ་མའི་བྱིན་རླབས་སྙིང་དབུས་ཞུགས། རྩ་གསུམ་ལྷ་ཡིས་དངོས་གྲུབ་ཆར་ལྟར་འབེབ། ཆོས་སྐྱོང་དམ་ཅན་ལུས་དང་གྲིབ་བཞིན་འགྲོག བསམ་དོན་ཆོས་བཞིན་འགྲུབ་པའི་བཀྲ་ཤིས་ཤོག །  དགེའོ། སརྦ་མངྒ་ལམ།།
གྲུབ་དབང་རྒྱལ་བ་༧རྫོགས་ཆེན་པའི་སྐོར་གྱི་བརྙན་འཕྲིན།
དབྱར་གྱི་གནས་མཆོག
རྫོགས་ཆེན་ཡིད་བཞིན་ནོར་བུ་སྐུ་ཕྲེང་བདུན་པའི་ཁྲི་སྟོན་མཛད་སྒོ།
དཔལ་གསང་བ་འདུས་པའི་བླ་མ་བརྒྱུད་རིམ།
༈ དེ་ནས་ལྷོ་བྲག་མར་པ་ལོ་ཙཱ་བ་ནི། ཕྱི་ལོ་ ༡༠༡༢ ཆུ་ཕོ་བྱི་བའི་ལོར་ཡབ་མར་པ་དབང་ཕྱུག་འོད་ཟེར་དང་། ཡུམ་རྒྱལ་མོ་འོད་ཟེར་གཉིས་ཀྱི་སྲས་སུ་སྐུ་འཁྲུངས། ཡབ་ཡུམ་གཉིས་ལ་མིང་སྲིང་བཞི་ལས་གཉིས་པ་དེ་ཡིན། ཆུང་ངུའི་དུས་ནས་སློབ་དཔོན་ཀླུ་བརྒྱད་པ་ཞིག་ལས་འབྲི་ཀློག་ལེགས་པར་མཁྱེན། དགུང་ལོ་བཅོ་ལྔ་བཞེས་སྐབས་རྟ་བཟང་པོ་སེང་ལྡེང་གི་སྒ་ཅན་ཞིག་གིས་སྣ་དྲངས་པའི་འབུལ་བ་མང་པོ་བསྐུར་ནས་བླ་མ་འབྲོག་མིའི་དྲུང་དུ་བརྫངས། བླ་མའི་དྲུང་ནས་ལོ་ཙཱ་སྐད་རྣམས་བསླབ་པས་ལེགས་པར་མཁྱེན། བླ་མ་འབྲོག་མིའི་ཆོས་རྣམས་ལ་ཞུ་རྟེན་འབུལ་བ་ཆེན་པོ་དགོས་འདུག་པས་ཁོང་གི་ཆོས་འདི་རྣམས་རྒྱ་གར་ནས་བྱུང་བ་ཡིན། ད་ང་རང་ཡང་རྒྱ་གར་དུ་འགྲོ་སྙམ་པའི་འདུན་པ་སྐྱེས། དེ་ནས་ཡུལ་དུ་བྱོན་ནས་གསེར་སྲང་བཅོ་ལྔ་ཙམ་ཞིག་རྙེད་པ་བསྣམས་ཏེ་བྱོན། དེ་ནས་བལ་ཡུལ་དུ་ཕེབས་ཚེ། ཁ་རག་གཉོས་དང་སྟབས་སུ་བྱུང་བར་ཁོང་གིས་ཁྱོད་ལ་གསེར་ཅི་ཡང་མི་འདུག་པས་ངའི་གཡོག་གྱིས། ང་དང་ཆོས་མཉམ་དུ་ཞུས་པས་ཆོག་གསུངས་པ་ལ་མ་དགྱེས་ནས་བལ་པོར་ལོ་གསུམ་ཆུ་སྙོམ་ཞིང་བཞུགས། བལ་པོ་སྤྱི་ཐེར་པ་ལ་དཔལ་གདན་བཞི་སོགས་ཆོས་འགའ་ཞུས་ཤིང་། ལོ་གསུམ་ནས་བལ་པོ་བན་དེ་པས་སྣ་འདྲེན་པས་ནཱ་རོ་པའི་དྲུང་དུ་བསྐྱལ། དགེ་ཚུལ་ཤེས་རབ་སེང་གེས་ཀྱང་ཞུ་སྣ་མཛད། ཐུགས་ལ་འདོགས་པས་ཀྱཻ་རྡོའི་དབང་ཡན་ལག་བདུན་ཙམ་ཐོབ་པར་མཛད། གཞན་རྒྱུད་སྒྲུབ་ཐབས། རྫོགས་རིམ་མན་ངག་རྣམས་ཀྱང་ལེགས་པར་གསན། རྒྱ་གར་ནུབ་ཕྱོགས་ལཀྵེ་ཏའི་གྲོང་དུ། དཔལ་ཡེ་ཤེས་སྙིང་པོ་ལ་གསང་འདུས་རྒྱུད་རྐྱང་གི་ལུགས་རྣམས་གསན། སླར་ནཱ་རོ་པའི་དྲུང་དུ་བྱོན་ནས་སྒྲོན་གསལ་གྱི་བཤད་པ་དང་། མཧཱ་མ་ཡའི་དབང་བྱིན་རླབས་མན་ངག་དང་བཅས་པ་རྫོགས་པར་གསན། དེ་ནས་སླར་བོད་དུ་བྱོན་ནས་གསེར་འཚོལ་བའི་རྩོལ་བ་མཛད་པས་ཕྱག་ཏུ་གསེར་མང་པོ་ཐོབ། དེ་ནས་བལ་ཡུལ་བརྒྱུད་རྒྱ་གར་དབུས་སུ་བྱོན་ནས་ནཱ་རོ་པ་སྤྱོད་པ་ལ་གཤེགས་ནས་མ་མཇལ་ཡང་དེར་བླ་མ་གཞན་ལ་ཆོས་མང་དུ་ཞུས་ཤིང་ཀྱཻ་རྡོའི་རྒྱུད་ལ་གཟིགས་རྟོགས་མཛད་པས། རྗེ་ནཱ་རོ་པ་འཚོལ་བའི་འདུན་པ་ཆེན་པོ་སྐྱེས་ཏེ། རྒྱ་གར་ཤར་ལྷོ་ཕྱོགས་ཀུན་ཏུ་བགྲོད། གསོ་རི་བ་ལ་སོགས་པའི་གྲུབ་ཐོབ་མང་པོའི་དྲུང་ནས་ཆོས་མང་པོ་གསན་ཞིང་། འབད་པ་དང་དད་གུས་ཆེན་པོས་བཙལ་བས་ནམ་ཞིག་ན་ནགས་གསེབ་གཅིག་ཏུ་དངོས་སུ་མཇལ་ཏེ་གསེར་རྣམས་ཕུལ་བར་ཐམས་ཅད་གཏོར། ཅུང་ཞིག་ཡིད་མ་ཆེས་པ་ན། ཞབས་ས་ལ་རེག་པས་ས་དེ་གསེར་དུ་སོང་། ཞལ་ནས་ཀྱང་ཐམས་ཅད་གསེར་གླིང་ཡིན་ནོ་གསུངས་ནས་མི་སྣང་བར་གཤེགས། སྐབས་དེར་མངོན་པར་རྟོགས་པའི་ཡོན་ཏན་ཚད་མེད་པར་འཁྲུངས་པར་གསུངས། དགུང་གྲངས་བཞི་བཅུ་རྩ་གཉིས་པར་བལ་པོར་ཕམ་མཐིང་པ་ལ་སོགས་པ་མཇལ་ནས་བོད་དུ་བྱོན་ནས་ཡུལ་ས་བཟུང་། བདག་མེད་མ་ཡང་བཙུན་མོར་བླངས། གཞན་ཡང་ཕྱག་རྒྱ་མ་བརྒྱད་ཙམ་ཞིག་ཡོད་པར་གྲགས་ཏེ་ཀྱཻ་རྡོར་ལྷ་མོ་དགུ་དང་སྦྱོར་བ་ཡིན་པར་གྲགས། དེ་ནས་མངའ་བདག་མི་ཏྲི་པའི་སྙན་པར་གསན་པས་ཐུགས་འཕྲོག་སྟེ་སླར་ཡང་རྒྱ་གར་དུ་བྱོན་ནས་རྒྱ་གར་དབུས་ཕྱོགས་སུ་མངའ་བདག་མི་ཏྲི་པ་དང་མཇལ་བར་རྒྱུད་མང་པོ་གསན། སྟོང་ཉིད་ཀྱི་ལྟ་བ་ཟབ་མོ་ཐུགས་ལ་འཁྲུངས་པར་གསུངས་ཏེ། རྗེ་མངའ་བདག་ཆེན་པོའི་བཀའ་དྲིན་གྱིས།། གཞི་ཆོས་ཉིད་སྐྱེ་བ་མེད་པར་རྟོགས།། སེམས་སྟོང་པ་ཉིད་ལ་སྦར་ཟིན་བྱས།། མི་ཁོ་བོའི་སྤྲོས་པ་དེ་ནས་ཆོད།། ཅེས་གསུངས་ནས་བོད་དུ་བྱོན། བལ་ཡུལ་དུ་གཙང་རོང་བརྒྱུད་རིམ་གྱིས་ལྷོ་གྲོ་བོ་ཀླུངས་སུ་ཕེབས་ནས་བུ་སློབ་བསྐྱངས་པ་ལ། སྲས་ཆེན་བཞི། དབུ་ཆེན་བཅུ། ཀ་ཆེན་བཞི་སོགས་བཤད་སྒྲུབ་གཉིས་ཀྱི་བསྟན་པ་འཛིན་པའི་བརྒྱུད་རིམ་བར་མ་ཆད་དུ་བྱུང་། སྤྱིར་རྗེ་མར་པ་ཆུ་ཕོ་བྱི་ལ་འཁྲུངས་ནས་བརྒྱད་ཅུ་རྩ་དྲུག་པ་མེ་མོ་གླང་གི་བར་དུ་བཞུགས་པར་རྒྱ་གར་དུ་ལན་གསུམ་དང་། བལ་པོར་ལན་གཉིས་བྱོན། དགུང་ལོ་སོ་གཅིག་བཞེས་པའི་ཚེ་ཇོ་བོ་རྗེ་བོད་དུ་ཕེབས་པ་དང་མཇལ། རྗེ་མར་པ་ལ་གསང་འདུས་ལུགས་གཉིས་ཀྱི་བཤད་སྲོལ་མི་འདྲ་བ་བདུན་ཡོད་པར་གྲགས་ཤིང་། ནཱ་རོ་པ་ལས་སྒྲོན་གསལ་གྱི་བཤད་པ་གསན་སྣང་ནའང་། བོད་དུ་སྒྲོན་གསལ་གྱི་བཤད་པ་མ་ཚུགས། རིམ་ལྔའི་གདམས་ངག་གི་དར་ཁྱབ་ཆེ་བར་གསུངས་སོ།།
བྱ་ཚིག་ཉམས་ཞིབ།
ཀ)  བྱེད་འབྲེལ་ལས་ཚིག་ལ་སྔོན་འཇུག་སོ་སོའི་དཔེར་བརྗོད་ལས་སྔོན་འཇུག་འ་ཅན་གྱི་དཔེར་བརྗོད།
ཐག་པས་འཁྱིགས། གདུགས་འཁྱེར། མཐའ་འཁྱོངས། གར་འཁྲབས། ཐོག་ནས་འགོམས། གཞན་དང་འགྲན། བརྩོན་འགྲུས། གར་འཆམས། ཁས་འཆེས། རྐུ་མས་འཇབས། ལས་པས་འཇུས། དགྲ་དང་འཐབས། ཚུར་འཐེན། ལས་ཀྱིས་འཕངས། གཡང་དུ་འཕུལ། ཚིག་ངན་གྱིས་འཕྱས། ཆུ་ཚགས་ཀྱིས་འཚགས། བདེ་བས་འཚོས། དགྲ་ལ་འཛིངས། གྱེན་དུ་འཛེགས། གནས་ནས་འཕོས། ལག་པས་འཁྱུད། ཤིང་ལ་འཐམས། ནོར་འཕྲོགས། ཡིད་འཁུམ། ནང་དུ་འཚངས། ལྟ་བུའོ།།
མཚར་གཏམ། སྡེ་ཚན་དང་པོ།
ས་རྡོ་ཡོད་དགོས་བྱུང༌།
ཐེངས་གཅིིག་འབྲོག་པ་ཁ་བདེ་པོ་ཞིག་ཡོད་པ་དེ་ཞིང་པའི་གྲོང་དུ་མར་དང་ཕྱུར་བ་འཁྱེར་ནས་དེ་དག་ནས་དང་བརྗེ་བར་ཡོང་བ་རེད། ཁོ་པ་སྲང་ལམ་ཞིག་དུ་དེ་དག་བརྗེ་ཡིན་སྡོད་སྐབས། ཞིང་པའི་བུ་མོ་ཞིག་དང་ཕྲད་པར་ཁོ་པས་མར་ཕྱུར་དེ་དག་བུ་མོ་དེར་ཚོང་རྒྱུ་བྱས་པ་རེད། བུ་མོ་དེས་མར་ཕྱུར་ནང་སྤུ་མང་པོ་འདུག་པས་རིན་གོང་ཆུང་དུ་གཏོང་རོགས་ཞེས་ལབ་པར་འབྲོག་པ་དེས། རིན་གོང་ཆུང་དུ་གཏོང་རྒྱུ་གཏན་ནས་མེད། མར་དང་ཕྱུར་བ་གཉིས་ནང་སྤུ་ཡོད་དགོས་བྱུང། འོ་མ་ནི་སྤུ་ཅན་འབྲི་མོ་ནས་བཞོས་པ་ཡིན་པས་སྤུ་ནི་ཡོད་ཡོད་པ་རེད། ཁྱེད་ཀྱི་མར་ཕྱུར་འདི་དག་ཚང་མའི་རིན་པར་འབྲུ་རྒྱ་མ་ཉིས་བརྒྱ་ཁྱེར་ཤོག་བརྗེ་པོ་བརྒྱབ་ཆོག ཅེས་བཤད་པར་བུ་མོས་འཛུམ་ཞིག་བསྟན་ནས་རང་ཉིད་ཀྱི་ནང་དུ་ནས་ལེན་པར་སོང༌། བུ་མོས་སྒྱེ་མོའི་ནང་ནས་རྒྱ་མ་བརྒྱ་དང་ལྔ་བཅུ་དང་ས་རྡོ་རྒྱ་མ་ལྔ་བཅུ་བླུགས་ཏེ། རྒྱ་མ་ཉིས་བརྒྱ་ཏག་ཏག་བཟོས་ཏེ་འཁྱེར་སོང་ནས་འབྲོག་པ་དེར་སྤྲད། འབྲོག་པས་ནས་ལ་གཅིག་བལྟས་ཏེ་ནས་འདིའི་ནང་ས་རྡོ་མང་པོ་འདུག ང་ལ་ས་རྡོ་མེད་པའི་ནས་ཤིག་སྤྲོད་རོགས། ཞེས་བཤད་པར་བུ་མོས་ཁྱེད་ཀྱི་མར་ཕྱུར་གཉིས་སྤུ་ཡོད་ཆོག་པ་བཞིན། ངའི་ནས་འདི་ཡང་ས་རྡོ་དང་ལྡན་པའི་ཞིང་ཁ་ནས་བླངས་པ་ཞིག་ཡིན་པས་ས་རྡོ་ཡོད་ཡོད་པ་རེད། ས་རྡོ་མེད་པའི་ནས་ཤིག་ང་ལ་སྤྲོད་རྒྱུ་མེད། ཅེས་བཤད་པས་འབྲོག་པ་དེར་ཅི་ཡང་ཤོད་རྒྱུ་མེད་པར་གྱུར་ཏེ། རང་གི་མར་ཕྱུར་རྣམས་ཕར་སྤྲད་དེ། ས་རྡོ་མང་བའི་ནས་དེ་རྣམས་ཚུར་བླངས་ཏེ་རང་ཡུལ་དུ་ཁྱེར་ནས་ལོག་དགོས་བྱུང་བ་རེད།
དཀོན་མཆོག་ལ་ཐུགས་རྗེ་ཆེ་ཞུ།
མི་ཞིག་གིས་རང་གི་བོང་བུ་བརླགས་པ་ཤེས་རྗེས་ལམ་སང་ལྷ་ཁང་ཡོད་སར་བརྒྱུགས་སོང་ནས་སྐད་ཆེན་པོས། དཀོན་མཆོག་མཁྱེན། ད་རེས་ཡིན་ན་དཀོན་མཆོག་གི་བཀའ་དྲིན་རང་ཡིན། དེ་མིན་ན་ང་ཚར་ཚར་བ་རེད། དཀོན་མཆོག་ལ་ཐུགས་རྗེ་ཆེ་ཞུ་རྒྱུ་ཡིན། ཞེས་སྨོན་ལམ་འདེབས་བཞིན་ཡོད་པ་ཉེ་འཁོར་དུ་ཡོད་པའི་མི་རྣམས་ཀྱིས་ཐོས་མ་ཐག་མི་དེ་ཚོས་ཁོ་པར་བརྗོད་གསལ། འོ་ཛི་བོང་བུ་བརླགས་ནའང་ད་དུང་ཁྱོད་རང་དཀོན་མཆོག་ལ་ཐུགས་རྗེ་ཆེ་ཞུ་དགོས་དོན་གང་ཡིན་ནམ། ཞེས་དྲིས་པར་མི་དེས་ལམ་སང༌། ཡིན་དང་ཡིན། སྟབས་ལེགས་པ་ཞིག་ལ་ངས་དེ་རིང་བོང་བུ་དེར་བཞོན་མེད། དེ་མ་གཏོགས་ང་རང་ཡང་བོང་བུའི་མཉམ་དུ་བོར་བརླག་ཤོར་ཚར་བ་རེད། འདི་དག་ཚང་མ་དཀོན་མཆོག་རང་གིས་གཟིགས་པ་ཐག་ཆོད། བྱས་ཙང་ང་རང་དཀོན་མཆོག་ལ་བཀའ་དྲིན་ཆེ་ཞུ་བཞིན་ཡོད། ཅེས་བརྗོད།
ཀ་ཀུ་བྷ་ཡ་ནི་
ཀ་ཀུ་བྷ་ཡ་ནི་སྨན་དུག་མོ་ཉུང་ངམ། དཔའ་བོའི་ཤིང༌།
བོད་མིའི་མིང་འདོགས་ཚུལ་སྐོར་གྱི་དཔྱད་གླེང་
རྒྱ་གར་ཕ་དམ་པས་ཞི་བྱེད་ཀྱི་གྲུབ་མཐའ་བོད་ཡུལ་དུ་དར་སྤེལ་མཛད་ཅིང་། དེའི་ཡ་གྱལ་གཅོད་ཡུལ་གྱི་གདམས་པ་གཙང་དུ་སྐྱོ་སྟོན་བསོད་ནམས་བླ་མ་དང་། ཡར་ཀླུང་གི་སྨྲ་ར་སེར་པོ་གཉིས་ལ་གནང་བ་རིམ་འཕེལ་གྱིས། རབ་བྱུང་དང་པོའི་ཤིང་ལུག་ཕྱི་ལོ་ཆིག་སྟོང་ང་ལྔ་ལ་འཁྲུངས་པའི་མ་གཅིག་ལབ་སྒྲོན་གྱི་གདམས་པ་བརྒྱུད་པ་དྲུག་ལྡན་གྱི་སྒོ་ནས་བོད་ཡུལ་དུ་ཟབ་མོ་བདུད་ཀྱི་གཅོད་ཡུལ་འདིའི་ལྟ་སྒོམ་གྱི་སྲོལ་ཕྱེས་པས། གཅོད་པ་དོན་འགྲུབ་དང་། མཁའ་འགྲོ་སྐྱབས། ཡུམ་སྐྱབས་རྒྱལ། ཤེས་རབ་སྒྲོལ་མ། མཁའ་འགྲོ་བདེ་ཆེན་སོགས་ལུགས་འདི་དང་འབྲེལ་བའི་མིང་གི་ཐ་སྙད་ཀྱང་གསར་དུ་དར། ཕྱིས་སུ་རབ་བྱུང་དྲུག་པའི་མེ་བྱ་(ཕྱི་ལོ་༡༣༥༧)་ལོར་རྗེ་ཙོང་ཁ་བ་བློ་བཟང་གྲགས་པས་འབྲོག་རི་བོ་དགའ་ལྡན་རྣམ་པར་རྒྱལ་བའི་གླིང་ཕྱག་འདེབས་མཛད་པ་ནས་དགེ་ལུགས་པའི་གྲུབ་མཐའི་སྲལ་བྱུང་། དེའི་གྲུབ་མཐའ་འཛིན་པའི་སྐྱེས་བུ་རིམ་བྱོན་གྱི་མཚན་ལ། དགེ་འདུན་གྲུབ་པ་དང་། དགེ་ལེགས་དཔལ་བཟང་། དགེ་འདུན་རྒྱ་མཚོ། བློ་བཟང་དོན་འགྲུབ། ཡོན་ཏན་རྒྱ་མཚོ། བློ་བཟང་ཡེ་ཤེས། ཚངས་དབྱངས་རྒྱ་མཚོ། བློ་བཟང་རྒྱ་མཚོ་ལ་སོགས་པས་མཚོན། དེ་དག་གི་རྗེས་འཇུག་གྲྭ་བ་དང་བཙུན་མ་རྣམས་ལའང་བློ་བཟང་བསྟན་འཛིན་དང་། ཤེས་རབ་རྒྱ་མཚོ། དགེ་འདུན་བཟང་བོ། དགེ་འདུན་བཟང་མོ། བློ་བཟང་སྒྲོལ་མ། དགེ་འདུན་བཟང་མོ་སོགས་མདོ་མཚན་ཉིད་ཐེག་པའི་བཀའ་བབས་ཀྱི་ཁྱད་ཆོས་མངོན་པར་མཚོན་ཡོད་པ་མ་ཟད།
ལེགས་བཤད་ལྗོན་དབང་
སུམ་ཅུ་པའི་དགོངས་འགྲེལ་དུ་དངུལ་ཆུ་དབྱངས་ཅན་གྲུབ་པའི་རྡོ་རྗེས་མཛད་པའི་བརྡ་སྤྲོད་ཀྱི་འགྲེལ་གཞུང་ཞིག་ཡིན། དབུ་ནས་ཞབས་སུ་བསྡུས་པའི་གཞུང་ཡོངས་རྫོགས་ཚིགས་སུ་བཅད་པའི་བདག་ཉིད་ཅན་དུ་བཞུགས། འདི་ལ་དགེ་སློང་དཀའ་ཆེན་པདྨས་མཛད་པའི་ཡང་འགྲེལ་ཞིག་ཀྱང་མཆིས།
གངས་སུལ་གྱི་རོལ་དབྱངས་ཀྱི་ལ་ཕུལ་བ།
གནའ་དེང་ཚིག་རྒྱན་འཁྱོག་པའི་འཁྲབ་སྟོན་འདིས།།
ཡིད་ཀྱི་བརྟན་པ་མི་འཕྲོག་དཔྱོད་ལྡན་སུ།།
ལུགས་ཀྱི་བསླབ་བྱ་མུ་ཏིག་ཕྲེང་མཛེས་
༄༅།།ལུགས་ཀྱི་བསླབ་བྱ་མེ་ཏོག་ཕྲེང་མཛེས།
མི་ཕམ་ས་མཐའི་རྣམ་དབྱེ་
འཇུ་མི་ཕམ་པའི་ས་མཐའི་རྣམ་དབྱེ།
སྔ་འགྱུར་བསྟན་པ་རྒྱས་པའི་སྨོན་ལམ་
༄༅། །སྔ་འགྱུར་བསྟན་པ་རྒྱས་པའི་སྨོན་ལམ་ཆོས་རྒྱལ་དགྱེས་པའི་ཞལ་ལུང་ཞེས་བྱ་བ། དེ་ཡང་དུས་ཀྱི་ཐ་མར་རྩ་གསུམ་ལྷ་ཡི་ཐུགས་རྒྱུད་བསྐུལ་ནས་བསྟན་པའི་སྙིང་པོ་རིན་པོ་ཆེ་རྒྱས་པར་གྱུར་ཅིག་སྙམ་དུ་ལན་གཅིག་ཙམ་མོས་པ་ཡང་བསོད་ནམས་ཚད་མེད་པ་དང་ལྡན་ཞིང་། རྒྱལ་བའི་སྲས་ཀྱི་སྨོན་ལམ་ཡོངས་སུ་རྫོགས་ནས་སྐྱེ་བ་ཀུན་ཏུ་རྒྱལ་བའི་ཆོས་དང་ཆོས་ཀྱི་སྙིང་པོ་ཟབ་མོའི་ཐེག་པ་དང་འཕྲད་ནས་འཛིན་སྐྱོང་སྤེལ་བས་མྱུར་དུ་རྣམ་པ་ཐམས་ཅད་མཁྱེན་པའི་ཡེ་ཤེས་ལ་རེག་པར་འགྱུར་བའི་དགོས་པ་ཡོད་པས། སྐལ་བཟང་རྣམས་ཀྱིས་དུས་དུས་དང་། ཁྱད་པར་ཚོགས་མང་གི་སྐབས་སུ་འདི་ལྟར་སྨོན་ལམ་གདབ་པར་བྱ་སྟེ།།
བེ་རི་འཇིགས་མེད་ཀྱི་སྙན་རྩོམ་དེབ་གསུམ་པ།
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་གསུམ་པ།
ཀུན་རིག་ཆོ་ག་
༼དཔལ་ས་སྐྱའི་༸གོང་མ་ཁྲི་འཛིན་རྡོ་རྗེ་འཆང་མཆོག་ནས་ཞུས་དག་པའི་དཔར་གཞི་དགེའོ།།༽
ནད་པ་ལམ་འཁྱེར་
འཛིན་ཆགས་ཀྱི་ནོར་ལས་བྱུང་བར་ངེས།།
དཔལ་ལྡན་སངས་རྒྱས་ཀུན་བདག་ཉིད་
དཔལ་ལྡན་སངས་རྒྱས་ཀུན་བདག་ཉིད།། པདྨ་འབྱུང་གནས་ཐུགས་རྗེའི་གཏེར།། བདག་གི་ཡིད་མཚོར་རྟག་ཏུ་བཞུགས།། ཐུགས་ཡིད་གཅིག་ཏུ་འདྲེས་པར་ཤོག། མ་རིག་ཉོན་མོངས་དབང་གྱུར་བས།། སྡུག་བསྔལ་གསུམ་གྱིས་གཟིར་བ་ཡི།། རྒྱུད་དྲུག་འཁོར་བའི་སེམས་ཅན་ཀུན།། ཐུགས་རྗེས་སྒྲོལ་ཅིག་གུ་རུ་རྗེ།། བདག་ཀྱང་གནས་སྐབས་ཐམས་ཅད་དུ།། ཚུལ་མིན་ཡིད་བྱེད་གཞན་དབང་གིས།། ཆོས་མིན་ལམ་དུ་མི་འཕྱན་པར།། ངེས་འབྱུང་ཁོ་ནས་རྒྱུད་བརླན་ཤོག། གང་དག་འདས་དང་མ་བྱོན་པའི།། སངས་རྒྱས་རྗེས་སུ་བདག་སློབ་ཅིང་།། བྱང་ཆུབ་སྤྱོད་པ་མཐའ་ཡས་པས།། འགྲོ་བའི་དཔལ་དུ་འགྱུར་བར་ཤོག།
མཚོན་གྱི་འཇིགས་པ་ཞི་བའི་བདེན་ཚིག་
ཨོཾ་མ་ཎི་པདྨེ་ཧཱུཾ་ཧྲཱིཿ བྱམས་ཆེན་རྒྱལ་བ་འཕགས་མཆོག་སྤྱན་རས་གཟིགས།། ཁྲོ་རྒྱལ་རྟ་མགྲིན་རྗེ་བཙུན་སྒྲོལ་མ་སོགས།། མཚན་ཙམ་ཐོས་པས་འཇིགས་པ་ཀུན་སེལ་བའི།། སྐྱབས་གནས་ཐུགས་རྗེའི་བདག་ཉིད་དགོངས་སུ་གསོལ།། རྩོད་ལྡན་སྙིགས་མ་ལྔ་བདོའི་སེམས་ཅན་རྣམས།། ལས་ངན་ཕྲག་དོག་མཚོ་ཆེན་བརྡོལ་བ་ལས།། འཐབ་རྩོད་སྡུག་བསྔལ་དྲག་པོས་གཟིར་བ་ན།། ཡེ་ཤེས་ཐུགས་རྗེའི་ཞུགས་ཀྱིས་སྐེམས་པར་མཛོད།། ཞེ་སྡང་མེ་དཔུང་འབར་བའི་འགྲོ་བ་ལ།། བྱམས་ཆེན་བདུད་རྩིའི་ཆར་ཆེན་ཕབ་ནས་ཀྱང་།། ཕན་ཚུན་ཕ་མ་ལྟ་བུའི་འདུ་ཤེས་ཀྱིས།། བདེ་སྐྱིད་བཀྲ་ཤིས་འཕེལ་བར་བྱིན་གྱིས་རློབས།། གང་གི་རྒྱུད་ལ་ཞུགས་པའི་སྐད་ཅིག་གིས།། བློ་སྣ་ལྷ་མིན་བཞིན་དུ་བསྒྱུར་བྱེད་པའི།། འབྱུང་པོ་གདུག་པའི་ཚོགས་རྣམས་ཚར་བཅད་ནས།། ཕྱིན་ཆད་ཕྱོགས་འདིར་རྒྱུ་བར་མ་གྱུར་ཅིག། གཡུལ་ངོར་ཤི་བའི་སེམས་ཅན་ཐམས་ཅད་ཀྱང་།། དེང་ནས་ལས་ངན་རྒྱུ་འབྲས་ཀུན་སྤངས་ནས།། བདེ་བ་ཅན་དུ་རྫུས་ཏེ་སྐྱེས་ནས་ཀྱང་།། ཐམས་ཅད་ཞིང་དེར་ཁྲིད་པར་མཛད་དུ་གསོལ།། སྐྱེ་རྒུ་ཐམས་ཅད་ཚེ་རིང་ནད་མེད་ཅིང་།། འཐབ་རྩོད་ཀུན་ཞི་དགེ་བ་བཅུ་ལ་སྤྱོད།། ཆར་ཆུ་དུས་འབབ་ལོ་ཕྱུགས་རྟག་ཏུ་ལེགས།། སྣོད་བཅུད་བཀྲ་ཤིས་འཕེལ་བར་མཛད་དུ་གསོལ།། ཆོས་ཉིད་རང་བཞིན་རྣམ་པར་དག་པ་དང་།། ཆོས་ཅན་རྒྱུ་འབྲས་བསླུ་བ་མེད་པ་དང་།། བླ་མ་ཡི་དམ་དཀོན་མཆོག་ཐུགས་རྗེ་ཡིས།། རྣམ་དག་སྨོན་ལམ་རྒྱ་ཆེན་འགྲུབ་པར་ཤོག། ཅེས་པ་འདི་ཉིད་མདོ་ཁམས་མི་ཉག་གི་ཡུལ་དུ་གཡུལ་འཁྲུགས་རྒྱུན་མི་ཆད་པ་སུས་ཀྱང་འདུམ་པར་མ་ནུས་པའི་ཚེ་རྗེ་གྲུབ་ཐོབ་ཆེན་པོ་བྱོན་ཞོར་ཕྱོགས་དེར་ཕེབས་ནས་ཐུགས་བསྐྱེད་མཛད་པས་ལོ་ལེགས་སྐྱ་རྒྱལ་དམེ་འཁྲུགས་ཀྱི་རྒྱུན་ཆད།ཐམས་ཅད་བྱམས་པའི་སེམས་དང་ལྡན་ཞིང་ཕུན་སུམ་ཚོགས་པར་བྱུང་བའི་རྡོ་རྗེའི་གསུང་བྱིན་རླབས་ཅན་ནོ།།དགེའོ།།
བློ་སྦྱོང་ཚིག་རྐང་བརྒྱད་མ་
རྟག་ཏུ་གཅེས་པར་འཛིན་པར་ཤོག །
རྒྱལ་ཁ་གཞན་ལ་འབུལ་བར་ཤོག །
སྙིང་ཐིག་སྔོན་འགྲོ་
དུས་གསུམ་སངས་རྒྱས་ཐམས་ཅད་ཀྱི་ངོ་བོ་སྐུ་བཞིའི་བདག་ཉིད་དཔལ་ལྡན་བླ་མ་དམ་པ་ལ་གསོལ་བ་འདེབས་སོ། །བདག་ལ་དབང་བསྐུར་བྱིན་གྱིས་རླབས་ཏུ་གསོལ། །ཟབ་ལམ་གྱི་རྟོགས་པ་པ་ཁྱད་པར་ཅན་རྒྱུད་ལ་སྐྱེ་བར་བྱིན་གྱིས་བརླབ་ཏུ་གསོལ། ཀ་དག་གནས་ལུགས་ཀྱི་ལྟ་བ་རྟོགས་པར་བྱིན་གྱིས་བརླབ་ཏུ་གསོལ། ལྷུན་གྲུབ་སྣང་བཞིའི་ཡེ་ཤེས་མཐར་ཕྱིན་པར་བྱིན་གྱིས་བརླབ་ཏུ་གསོལ།། བི་མ་སྙིང་ཐིག་ལས་སོ།